qundao/data-zh-poetry huggingface dataset:
偈颂六十八首
作者：释法薰
朝代：宋

无门之门，七通八达。入之一字，也不消得。有路可行，更高也上。须弥灯王，退身合掌。十八十九，痴人夜走。十九二十，人信不及。信得及，观音院里有弥勒。腊月烧山，火势炎炎。目前包裹，借手行拳。若是衲衣下事，犹较十万八千。御楼看射猎，不是刈茆田。大雪满长安，春来特地寒。新年头佛法，一点不相瞒。折脚铛子，大家知有。左提右挈，劳烦众手。山僧赢得百无忧，一向面南看北斗。乾峰锦包特石，云门铁裹泥团。筑著磕著，言端语端。不是任公子，徒劳话钓竿。不问有言，不问无言。灵山拄杖，斜靠壁边。风光都占尽，不费一文钱。古人一指头禅，一生受用不尽。得恁么明白，得恁么简径。灵山这里不较多，三尺杖子搅黄河。日迁月化，又见中夏。衲僧那事，如何问著，人人口哑。有誵讹，不借借。六月卖松风，人间恐无价。祖师门下，讨甚巴鼻，满耳春风浩浩地。草木丛林，灯笼露柱，心空及第。汝等诸人，因甚却来这里瞌睡。巴陵三转语，钝置老僧门。灵山无半句，报尽破庵恩。秘魔老儿，擎个叉子，不肯放下。灵山这里，净裸裸，赤洒洒，没可把。不是琅琊，洎被这僧惑乱。若非这僧，琅琊令不虚行。末后棒头卖峭，更向露柱藏身，笑杀毗耶杜口人。水流湿，火就燥。临安纸贵，一状领过。节令不相饶，阳生第一爻。诸佛道长，众生道消。拄杖子，独孤标。世尊拈花，迦叶微笑。正法眼藏，永永流通。古佛今佛，心同道同。风从虎，云从龙。节启天基伸祝颂，寿齐南北两高峰。我若坐时汝须立，同坐同立成瞎汉。非瞎汉，把手大家行那畔。海上明公秀，赵州东院西。不移毫发许，平步上云梯。赵州老汉，心如檗，口如蜜。一埦粗茶，多虚少实。院主两眼眯？，毕竟何曾得吃。不在内，不在外，不在中间。朝看云冉冉，暮听水潺潺。直如弦，曲如钩。易见难识，老倒赵州。世事但将公道断，人心难似水长流。释迦悭，弥勒富。甘草甜，黄连苦。法法小相干，人人各自度。咄，莫来拦我毬门路。盲禅暗證，日中迷路。深闻浅悟，未入正流，不到乌江不肯休。登天不假梯，遍地无行路。可怜杜衲僧，邯郸学唐步。动容扬古路，不堕悄然机。承言者丧，滞句者迷。不承言，不滞句，虾䗫跳上梵天，灯笼吞却露柱。百尺竿头行阔步，紫罗帐里撒真珠。山僧赢得呵呵笑，未审诸人会也无。东山正脉，不绝如线。睡虎去无踪，一斑今复见。若论此事，何必多言。不在内，不在外，不在中间，离娄行处浪滔天。识得一，万事毕。秘魔擎叉，鲁祖面壁。临际三玄三要，洞山五位君臣，云门念七，是一不是一。昨夜新州老卢，失却腰间特石。不参禅，不论义，拖个破席日里睡。赚他伎死禅和，至今坐在冷地。灵山不然，因行掉臂。买石得云饶，移花兼蝶至。喝如雷，棒如雨。大地绝纤尘，回头无觅处。无觅处，昨日有人从天台来，却往径山去。七十九年间，大地遭欺诳。且喜葛藤根，今朝嚗地断。后代儿孙，三马九乱。佛来也打，祖来也打，德山老人，甚生风彩。灵山这里，佛来也著，祖来也著，手中拄杖，权且架阁。擎茶扫地，也要一个半个。兔马有角，牛羊无角。不知不会，事同一家。多见多闻，千差万别，毕竟天无第二月。昨宵困倒床上，直至五鼓方苏。今日升堂，言句都无。且望大众，智不责愚。网细鱼稠，药多病甚。棒喝交驰，一品二品。山僧恁么逞驴唇，痴客徒劳劝主人。春光冉冉，春日迟迟。春风包裹，上下四维。黄莺声在柳阴西，此意明明说向谁。欲得见前，莫存顺逆。筑著磕著，无处寻觅。铁壁铁壁复铁壁，那边那边更那边。事到极头须倒断，瞎驴？跳过西天。灵隐虽则无能，要与花药相见。十七十八，證龟成鳖。十九二十，半夜泼墨。直须枯木生花，胡饼出汁。海上明公秀，衲僧不知有。冷地忽相逢，寻常无处讨。无处讨，莫草草，龙王宫殿，有谁亲到。临际顶中髓，杨岐眼里筋。欲明这个事，须还这个人。风前有路，秤尾无星。大家赢得笑忻忻，笑道秤尾无星。刀不自割，水不自洗。山僧拄杖化为龙，吞却乾坤大地。春花烂漫，春光欲暮。杜宇声声，送春归去。诸人何不向这里眼明心悟。明如镜，黑如漆。四七二三，多虚少实。灵山拄杖，且拈靠壁。非不非，是不是。建立则乖张，扫除则失旨。德山临际出来，换却髑髅里底。九十日已过半，那事毕竟如何。直饶穷到底，终是涉风波。不识字却识字，合识字却不识字。石田恁么判断，且道意在于何。万人争仰处，一箭落双雕。青山不举步，日下不挑灯。黄头碧眼，臭肉生蝇。诸人三十年后悟去，不得错怪老僧。德山雨点棒，临际雷奔喝。收拾将来，七零八落。灵山咬定牙关，尽力也难提掇，睦州拶折云门脚。时时九夏，日日三秋。闹市里，百草头。夹山老子卖峭，重价未有轻酬。目前无法，意在目前。从上若佛若祖，天下老和尚罪过弥天。天，天，昨夜山僧针线囊中，打失一文古老钱。西来无意，直指无旨。引得痴儿，尽卧冷地。月旦升堂，无可垂示。便恁么散去，诸人未必灵利。且向秤锤上，捏出些子汁，贵图有个滋味。见之不取，思之千里。曲曲弯弯，平平坦坦。七穿八穴，十字纵横。是汝诸人，不妨东行西行，第一莫教撞著跛脚老云门。意到句到，宗通说通。一品二品，百匝千重。推倒面前案山子，长衫大袖舞春风。穷鬼子，莫莫莫，更须知有朱顶王菩萨。灵隐门下，不犯之令。九十日中，头正尾正。衲僧路活，脚下生烟，老僧终不学云门索饭钱。大大香岩，尾巴拖地。灵隐一机，全无所示。若也不会，投子道底。入室升堂，门庭施设。无途辙中，翻成途辙。百丈老常得一橛，解道吃茶珍重歇。放下觅无踪，尽力提不起。寸铁未施，刀锵满地，明眼衲僧失巴鼻。德山棒头短，临济喝声低。不伤物义句，赵州东院西。全提半提，向上向下，冷泉直是口哑。真人面前，不得说假。说短说长，自起自倒。跛脚老云门，慈悲成过咎。长安一路坦然平，往来曾不禁人行。秋声满林壑，秋雨滴梧桐。门外未归客，飘泊在途中。归也，归也，通身白汗，下载清风。赵州禅，口皮边。墙外底，透长安。？著磕著，言端语端。不是钓鳌手，徒劳把钓竿。松柏千年青，不入时人意。牡丹一日红，满城公子醉。采药与用药，相逢一会家。杀人活人不眨眼，白玉无瑕却有瑕。
偈颂六十八首·其七
作者：释法薰
朝代：宋

乾峰锦包特石，云门铁裹泥团。筑著磕著，言端语端。不是任公子，徒劳话钓竿。
偈颂六十八首·其三
作者：释法薰
朝代：宋

十八十九，痴人夜走。十九二十，人信不及。信得及，观音院里有弥勒。
偈颂六十八首·其三十一
作者：释法薰
朝代：宋

不参禅，不论义，拖个破席日里睡。赚他伎死禅和，至今坐在冷地。灵山不然，因行掉臂。买石得云饶，移花兼蝶至。
偈颂六十八首·其三十七
作者：释法薰
朝代：宋

网细鱼稠，药多病甚。棒喝交驰，一品二品。山僧恁么逞驴唇，痴客徒劳劝主人。
偈颂六十八首·其三十八
作者：释法薰
朝代：宋

春光冉冉，春日迟迟。春风包裹，上下四维。黄莺声在柳阴西，此意明明说向谁。
偈颂六十八首·其三十六
作者：释法薰
朝代：宋

昨宵困倒床上，直至五鼓方苏。今日升堂，言句都无。且望大众，智不责愚。
偈颂六十八首·其三十四
作者：释法薰
朝代：宋

佛来也打，祖来也打，德山老人，甚生风彩。灵山这里，佛来也著，祖来也著，手中拄杖，权且架阁。擎茶扫地，也要一个半个。
偈颂六十八首·其九
作者：释法薰
朝代：宋

古人一指头禅，一生受用不尽。得恁么明白，得恁么简径。灵山这里不较多，三尺杖子搅黄河。
偈颂六十八首·其二十
作者：释法薰
朝代：宋

赵州老汉，心如檗，口如蜜。一埦粗茶，多虚少实。院主两眼眯？，毕竟何曾得吃。
偈颂六十八首·其二十二
作者：释法薰
朝代：宋

直如弦，曲如钩。易见难识，老倒赵州。世事但将公道断，人心难似水长流。
偈颂六十八首·其二十八
作者：释法薰
朝代：宋

东山正脉，不绝如线。睡虎去无踪，一斑今复见。
偈颂六十八首·其二十四
作者：释法薰
朝代：宋

盲禅暗證，日中迷路。深闻浅悟，未入正流，不到乌江不肯休。
偈颂六十八首·其五十二
作者：释法薰
朝代：宋

时时九夏，日日三秋。闹市里，百草头。夹山老子卖峭，重价未有轻酬。
偈颂六十八首·其五十五
作者：释法薰
朝代：宋

月旦升堂，无可垂示。便恁么散去，诸人未必灵利。且向秤锤上，捏出些子汁，贵图有个滋味。见之不取，思之千里。
偈颂六十八首·其五十八
作者：释法薰
朝代：宋

灵隐门下，不犯之令。九十日中，头正尾正。衲僧路活，脚下生烟，老僧终不学云门索饭钱。
偈颂六十八首·其五十六
作者：释法薰
朝代：宋

曲曲弯弯，平平坦坦。七穿八穴，十字纵横。是汝诸人，不妨东行西行，第一莫教撞著跛脚老云门。
偈颂六十八首·其六十六
作者：释法薰
朝代：宋

赵州禅，口皮边。墙外底，透长安。？著磕著，言端语端。不是钓鳌手，徒劳把钓竿。
偈颂六十八首·其十
作者：释法薰
朝代：宋

日迁月化，又见中夏。衲僧那事，如何问著，人人口哑。有誵讹，不借借。六月卖松风，人间恐无价。
偈颂六十八首·其十一
作者：释法薰
朝代：宋

祖师门下，讨甚巴鼻，满耳春风浩浩地。草木丛林，灯笼露柱，心空及第。汝等诸人，因甚却来这里瞌睡。
偈颂六十八首·其十三
作者：释法薰
朝代：宋

秘魔老儿，擎个叉子，不肯放下。灵山这里，净裸裸，赤洒洒，没可把。
偈颂六十八首·其四十一
作者：释法薰
朝代：宋

灵隐虽则无能，要与花药相见。十七十八，證龟成鳖。十九二十，半夜泼墨。直须枯木生花，胡饼出汁。
偈颂六十八首·其四十七
作者：释法薰
朝代：宋

非不非，是不是。建立则乖张，扫除则失旨。德山临际出来，换却髑髅里底。
偈颂六十八首·其四十九
作者：释法薰
朝代：宋

不识字却识字，合识字却不识字。石田恁么判断，且道意在于何。万人争仰处，一箭落双雕。
偈颂六十八首·其四十四
作者：释法薰
朝代：宋

刀不自割，水不自洗。山僧拄杖化为龙，吞却乾坤大地。
偈颂十五首·其九
作者：释法薰
朝代：宋

洞山前施妙略，这僧暗透重关。若不得后著，前话也难圆。将军但有嘉声在，不得封侯也是关。
偈颂十五首·其八
作者：释法薰
朝代：宋

保福借水献花，这僧白日迷路。南山门下，总是粗心底。只是不敢说著，小慈妨大慈。
偈颂十五首·其十
作者：释法薰
朝代：宋

赵老应机，如风吹水。第一座香烟起，驴年梦见汗臭气。
出山相赞
作者：释法薰
朝代：宋

未出山时，四方风悄悄。才出山来，平地洪波涌。个般丑举止，邈得将何用。也好长时展起，随分爇三钱兜楼香，薰他鼻孔。健即经行，倦即打坐。思惟四十九年，做得许多口过。开眼堂堂，只成话堕。浩浩清风树杪来，直下知机能几个。
出山相赞·其二
作者：释法薰
朝代：宋

健即经行，倦即打坐。思惟四十九年，做得许多口过。开眼堂堂，只成话堕。浩浩清风树杪来，直下知机能几个。
寒山拾得望月赞
作者：释法薰
朝代：宋

木叶题诗，寺厨执爨。遇夜乘闲，林间舒散。一片冰壶无影像，分明照破渠肝胆。堪笑当时天台山中，也无一个具眼。
布袋赞
作者：释法薰
朝代：宋

杖挑布袋，云生脚下。前街后巷，浑无顾籍。拊背唤得回，几人能领话。也且只得奈烦，铁奉化人难化。辞兜率，混凡尘。闭眼昨夜，肚里惺惺。何如起来，提却拄杖子，东行西行，忽然等看个人。乞钱钱又无，等人人不见。不知兜率天，何如奉化悬。拍手呵呵，天回地转。
布袋赞·其二
作者：释法薰
朝代：宋

辞兜率，混凡尘。闭眼昨夜，肚里惺惺。何如起来，提却拄杖子，东行西行，忽然等看个人。
拈古十四首
作者：释法薰
朝代：宋

即心即佛，甜瓜甜彻蒂。非心非佛，苦瓠苦连根。不是心，不是佛，不是物，斫却月中桂，清光迸海门。个里若能开正眼，一毫头上定乾坤。闻声悟道，见色明心。林鸩砧，井底种林擒。今年桃李贵，一颗直千金。昨日定，今日不定。大小瞿昙，因邪打正。更问如何，钵盂安柄。这僧已是露出眼睛，云门更与揭却脑盖。若是佛法，未梦见在。毡拍板，无孔笛。狭路相逢，五音六律。流落丛林知几年，至今谁敢通消息。镜清摇头，这僧摆尾。虽则一期可观，争奈玄沙道底。马师智藏，病痛一般。海兄不会，当面热瞒。头白头黑，言端语端。衲僧不用空啖啄，秤在星兮不在盘。父子至亲，心眼无二。筑著磕著，透顶透底。傍观只把当儿戏，苍龙搅动澄潭水。这老汉，手头短。灵隐即不然，见成公案，与汝三十棒。棒头有眼，龙蛇易辨。开田甚难，难中却易。展手甚易，易中却难。说难说易，转见颟顸。自己若无仙骨，谩言九转还丹。
拈古十四首·其十三
作者：释法薰
朝代：宋

这老汉，手头短。灵隐即不然，见成公案，与汝三十棒。棒头有眼，龙蛇易辨。
拈古十四首·其十二
作者：释法薰
朝代：宋

父子至亲，心眼无二。筑著磕著，透顶透底。傍观只把当儿戏，苍龙搅动澄潭水。
拈古十四首·其十四
作者：释法薰
朝代：宋

开田甚难，难中却易。展手甚易，易中却难。说难说易，转见颟顸。自己若无仙骨，谩言九转还丹。
昭长老请赞
作者：释法薰
朝代：宋

全无孔窍，指桑骂柳。瞎衲僧正眼，破东山暗号。三点前，三点后。起模画样已无端，一任傍人论好丑。
普化和尚赞
作者：释法薰
朝代：宋

走城郭，摇铃铎。堂前吃生菜，触著驴性发。勘破河阳木塔，擒下临济小卒。赚却镇州一城人，铎声已远青天阔。
杨岐和尚赞
作者：释法薰
朝代：宋

不会禅，也住院。旨的全无，种田博饭。大笑接□白云瞎汉，无端带累遍地儿孙。至今东西不分，南北不辨。
灵照女赞
作者：释法薰
朝代：宋

恶种草，生冤家。笊篱定价，分文不差。末梢犹叵耐，机先不让爷。
破庵和尚赞
作者：释法薰
朝代：宋

百无能，得人憎。火中钓鳖，日里藏冰。养子不曾教，绳上更安绳。谷孤古东山正脉，乌户呼真本川僧。
秀长老请赞
作者：释法薰
朝代：宋

飞来峰下，龙床角畔。用没意志一著，师僧遭他惑乱。胡笳忽转阳春调，也有知音来合伴。描邈将来，未得一半。直饶即今此话大行，已是彼此两不著便。
维摩赞
作者：释法薰
朝代：宋

据坐胡床，风悄悄地。四八痴人夜走，未免落他圈樻。七佛之师，也遭连累。石田当时在傍，只消打个喷嚏。
自赞
作者：释法薰
朝代：宋

处世昏昏，临事草草。太近实头，人谓古老。是非到耳，风吹石臼。只有一般，最不恰好。解骑三脚驴，来往长安道。
自赞
作者：释法薰
朝代：宋

人弃我取，人夺我与。涉世全乖，独行无侣。超佛越祖当头句，冷泉日夜滔滔举。敛手忌言坐闲处，可怜也被丹青污。握拂子，坐绳床。默尔无言，其声琅琅。断衲僧命脉，坏丛林纪纲。丹青写出，丑恶难藏。一任傍人话短长。
观音赞
作者：释法薰
朝代：宋

入正定，作正观。众生受苦，我心何安。随类现身无处觅，天风卷海夜涛寒。闻声闻无所闻，见色见非是见。燕坐盘陀，不定不乱。尽大地悉證圆通，我方满度生悲愿。
观音赞·其二
作者：释法薰
朝代：宋

闻声闻无所闻，见色见非是见。燕坐盘陀，不定不乱。尽大地悉證圆通，我方满度生悲愿。
觉城居士请赞师顶相
作者：释法薰
朝代：宋

全无寸长，但据驴性。不行深深海底，不立高高峰顶。问佛法，今日困。瞎衲僧眼，识毗耶病。素与觉城无冤，何事图形画影。
赞五祖演和尚
作者：释法薰
朝代：宋

参录公犹未，瞥见白云方始彻果。有超师之作，敢道端师翁语拙。一生居淮不入浙，独弄单提这一著。至于接三佛，控南堂，以一大藏，切入啰娘。夫是之谓东山正续，毫发不移，亘千万世，源深流长者也。
赞布袋
作者：释法薰
朝代：宋

掣风颠，走市廛。回头顾盼，拄杖横肩。山僧既见，不可无言。叻，放下破布袋，与你一文钱。
赞朝阳穿破衲待月了残经
作者：释法薰
朝代：宋

一衲三冬，千针万线。日影上三竿，眼力增一半。日晷已殂，我经未了。掩卷立须臾，冰壶挂林杪。
赞李源圆泽图
作者：释法薰
朝代：宋

昭昭灵灵，未脱生死。等闲狭路相逢，无奈这冤家子。天竺山前招角歌，至今馀韵在松萝。
赞水月观音
作者：释法薰
朝代：宋

现自在端严相，起利他悲悯心。水茫茫，月沉沉。众生无尽，我愿方兴。晓而复昏，泯去来今。
达磨赞
作者：释法薰
朝代：宋

白璧暗投，遭他按剑。折得茎芦，还冲巨浪。阖国人追亦不回，掩羞赖有闲和尚。我东土人，一性纯真。被他明破，不直半文。皮肉骨髓，狼藉分争。当时若药得死，今日定见太平。孟浪到梁朝，不契梁朝意。放过一著，走入魏地。神光谩说安心，未免失却一臂。
达磨赞·其一
作者：释法薰
朝代：宋

白璧暗投，遭他按剑。折得茎芦，还冲巨浪。阖国人追亦不回，掩羞赖有闲和尚。
题参政楼公二圆相图
作者：释法薰
朝代：宋

皎然书平定字，攻愧写二圆相，引得多少平人望云上树。且喜两没交涉，要知的实，却须亲见石田。
偈二十二首·其四
作者：释洵
朝代：宋

有佛处，不得住，藕丝孔里行官路。无佛处，急走过，十字街头相对坐。
偈二十二首·其四
作者：释洵
朝代：宋

有佛处，不得住，藕丝孔裏行官路。
无佛处，急走过，十字街头相对坐。
偈颂二十九首
作者：释清了
朝代：宋

不假千头说，炽然无闲歇。深密密处光彩顿生，明历历时混融皎洁。若也和身放倒，随流任真。始信百般计较不成，运用本无欠缺。傍参密旨，妙会玄宗。句在混沌前，岂涉今时路。在无舕人解语，无情者皆闻。通途消耗不分时，灵脉浩流无闲处。暗里抽横骨，弥天句已彰。明中坐舌头，匝地无纹彩。混不容其迹，照不留其痕。金乌子夜出乾坤，浓云停午生岳面。穷微丧本，体妙失宗。一句截流，渊源及尽。粗中辨细，门里出身。石女不孤，机梭暗泄。细中辨粗，身里出门。暖气虽消岩上雪，冰壶未破劫前春。六门活计冷翛然，万顷琉璃寒彻骨。居动而常寂，处暗而愈明。不堕二边机，当头谁敢触。正按傍提有据，真慈妙应无穷。虚玄及尽，见处偏枯。明湛不摇，想中渗漏。藏身处，没踪迹，浩意融时谁辨的。没踪迹处莫藏身，蓦移步处妙难寻。枯根石里花明秀，劫外威光密密新。无功妙旨，不涉玄徽。一念潜通，全机密运。易奏高山流水曲，难传虚空夜明符。暗中灵句许谁知，化外威光须自看。不行青嶂路，争到白云根。家音历历，的要难通。绍了非功，忘其担荷。户上有动从断径，坐中无照胜燃灯。既知活计现成，便合深沈消耗。刹尘一扫，大小量空，念劫两融。前后际断，不离当处，圆应无穷。安住是中，周施不怠。未休休去，未歇歇去。豁然宝镜当台，无限清光满户。莫怪石头饶舌，便道灵源明皎洁。功成照不失虚，妙尽明无间歇。如今果尔难藏，尽逐秋光漏泄。为报海内道人，参取个中时节。披毛游火聚，焰里藏身；戴角混尘泥，光中转步。灵珠绝点，卞玉无瑕。一念廓融，千机秀发。里许明如日，丝毫无隔碍。一灵不假胞胎，四大孰为主宰。如今彻底露堂堂，运用随缘常自在。终日分别，只是分别自心。堪笑念彼观音力，毕竟还著于本人。黄头老衲，有理难伸。为什么有理难伸，贼是家亲。雨洗摩尼增秀色，全身不昧一丝头。灵源倾泻无闲歇，添得滁山水逆流。沿流无定止，真照不留踪。千峰秀处鹤难栖，万水澄时鱼自稳。樵人罢赏，钓客迷巢，古渡深云，同歌绝韵。日月镇长灵，古今常不改。如何特地新，各要施三拜。及尽无依体自玄，双六盆中休喝彩。机回明位，妙尽转身。一梦青山，满船白月。子夜云收碧汉，中秋露混银河。芦花深处蓦相逢，谈笑饮茶无处避。百亿毛头，花开不犯春风。三冬雪里，争芳全彰浩意。云凝谷晓，滴水冰生。活计现成，凭谁受用。头上青灰三五斗，明明不堕晓来机。祇恁么，休寻觅，见成堂堂忘得失。假使心通无量时，历劫何曾异今日。圣僧堂里坐，金刚门外立。广长舌相耀乾坤，半夜乌飞白如漆。运步不当机，个中无肯路。明密浩难齐，未前超佛祖。及尽回途恁么来，撒手相逢无回互。旨外明宗，玄中辨的。古帆不挂，洞水逆流。黄芦渡口奏阳春，偃月城头吹画角。岂止异苗繁茂，须知别有圆音。更休烂炒浮沤，便请乘时撒手。纯清绝点，似镜长明。照不失虚，万像体妙。细中之细，雪尽冰消。功就之功，任运现成。世尊有密语，古渡春残。迦叶不覆藏，落花流水。见闻觉知绝，四维上下通。玉凤舞中霄，金轮舒半夜。幻灭灭故，非幻不灭。光无不透，明无不彻。长歌吹起棹头风，永夜恣眠篷底月。虚而灵，寂而妙。明密浩然，犹落鉴照。道得第一句，不被拄杖子瞒。识得拄杖子，犹是途中事。
偈颂二十九首·其一三
作者：释清了
朝代：宋

莫怪石头饶舌，便道灵源明皎洁。
功成照不失虚，妙尽明无间歇。
如今果尔难藏，尽逐秋光漏泄。
/为报海内道人，参取箇中时节。
偈颂二十九首·其一六
作者：释清了
朝代：宋

终日分别，只是分别自心。
堪笑念彼观音力，毕竟还着于本人。
黄头老衲，有理难伸。
为什么有理难伸，贼是家亲。
偈颂二十九首·其一四
作者：释清了
朝代：宋

披毛游火聚，焰裏藏身；戴角混尘泥，光中转步。
灵珠绝点，卞玉无瑕。
一念廓融，千机秀发。
偈颂二十九首·其二一
作者：释清了
朝代：宋

百亿毛头，花开不犯春风。
三冬雪裏，争芳全彰浩意。
云凝谷晓，滴水冰生。
活计现成，凭谁受用。
头上青灰三五斗，明明不堕晓来机。
偈颂二十九首·其二八
作者：释清了
朝代：宋

虚而灵，寂而妙。
明密浩然，犹落鑑照。
偈颂二十九首·其二十一
作者：释清了
朝代：宋

百亿毛头，花开不犯春风。三冬雪里，争芳全彰浩意。云凝谷晓，滴水冰生。活计现成，凭谁受用。头上青灰三五斗，明明不堕晓来机。
偈颂二十九首·其二十八
作者：释清了
朝代：宋

虚而灵，寂而妙。明密浩然，犹落鉴照。
偈颂二十九首·其五
作者：释清了
朝代：宋

粗中辨细，门裏出身。
石女不孤，机梭暗泄。
细中辨粗，身裏出门。
暖气虽消岩上雪，冰壶未破劫前春。
六门活计冷翛然，万顷琉璃寒彻骨。
偈颂二十九首·其五
作者：释清了
朝代：宋

粗中辨细，门里出身。石女不孤，机梭暗泄。细中辨粗，身里出门。暖气虽消岩上雪，冰壶未破劫前春。六门活计冷翛然，万顷琉璃寒彻骨。
偈颂二十九首·其十三
作者：释清了
朝代：宋

莫怪石头饶舌，便道灵源明皎洁。功成照不失虚，妙尽明无间歇。如今果尔难藏，尽逐秋光漏泄。为报海内道人，参取个中时节。
偈颂二十九首·其十六
作者：释清了
朝代：宋

终日分别，只是分别自心。堪笑念彼观音力，毕竟还著于本人。黄头老衲，有理难伸。为什么有理难伸，贼是家亲。
偈颂二十九首·其十四
作者：释清了
朝代：宋

披毛游火聚，焰里藏身；戴角混尘泥，光中转步。灵珠绝点，卞玉无瑕。一念廓融，千机秀发。
宣和癸卯宴坐自讚
作者：释清了
朝代：宋

三十六年作怪，撞入者箇皮袋。
一千七百衲僧，被你热瞒忒煞。
如今坐断舌头，直下大千俱坏。
劫外迢迢晓末明，休把虚空粧五彩。
宣和癸卯宴坐自赞
作者：释清了
朝代：宋

三十六年作怪，撞入者个皮袋。一千七百衲僧，被你热瞒忒煞。如今坐断舌头，直下大千俱坏。劫外迢迢晓末明，休把虚空妆五彩。
颂古四首·其四
作者：释清旦
朝代：宋

崄崖之处，无处插嘴。去却药忌，露当门齿。杈下放身舍命，个里如龙得水。三千里外赚吾来，捋虎须兮捉虎尾。
颂古四首·其四
作者：释清旦
朝代：宋

崄崖之处，无处插嘴。
去却药忌，露当门齿。
杈下放身舍命，箇裏如龙得水。
三千里外赚吾来，捋虎鬚兮捉虎尾。
偈颂一一二首·其一〇一
作者：释清远
朝代：宋

雨从何来，不须寻讨。
徧满虚空，拔济枯槁。
定明妙应灵通，知府舍人台造。
真箇是为雨为霖，莫不为忻为好。
偈颂一一二首·其一〇七
作者：释清远
朝代：宋

放得下，好脱洒。
放不下，牛拽杷。
堪笑诸方老古锥，打鼓说禅无尾欛。
无尾欛，不惊怕。
不惊怕，可嗟讶。
解踏毗卢顶上行，不言亦自传天下。
偈颂一一二首·其一三
作者：释清远
朝代：宋

台山路上，过客全稀。
破竈堂前，感恩无地。
雪埋庭柏，冰锁偃溪。
虽在南方火炉头，不入他家虀瓮裏。
偈颂一一二首·其一四
作者：释清远
朝代：宋

露柱多年出家，灯笼久已落髮。
佛殿坚持禁戒，三门近得休歇。
大事本来平等无着，清凉满月度尽草木，丛林一似阳和齐发。
偈颂一一二首·其七一
作者：释清远
朝代：宋

鼓声纔动，法义已周。
大众上来，寻光而至。
山野高提祖印，诸人共息狐疑。
直须倒岳倾湫，切莫寻枝摘叶。
偈颂一一二首·其七五
作者：释清远
朝代：宋

一叶落，天下春。
无路寻思笑杀人。
下是天，上是地，此言不入时流意。
南作北，东作西，动而止，喜而悲。
蛇头蝎尾一试之，猛虎口裏活雀儿。
偈颂一一二首·其七十一
作者：释清远
朝代：宋

鼓声才动，法义已周。大众上来，寻光而至。山野高提祖印，诸人共息狐疑。直须倒岳倾湫，切莫寻枝摘叶。
偈颂一一二首·其七十五
作者：释清远
朝代：宋

一叶落，天下春。无路寻思笑杀人。下是天，上是地，此言不入时流意。南作北，东作西，动而止，喜而悲。蛇头蝎尾一试之，猛虎口里活雀儿。
偈颂一一二首·其九十一
作者：释清远
朝代：宋

心是根，法是尘，两种犹如镜上痕。痕垢尽时光始现，心法双亡性即真。根尘既谢，镜光现前。心法双亡，如何则是。赤？？身无妄想，眼闻耳见离攀缘。
偈颂一一二首·其八九
作者：释清远
朝代：宋

释迦世尊已成正觉，弥勒大士当来下生。
老卢持过岭南，达磨携来东土。
各谓度生已毕，我愿云周如何。
六道四生犹在，土石诸山未殒。
浄妙国土不逢，为是愿力未充。
为是业果难尽，为復别有道理。
若不同床睡，焉知被底穿。
偈颂一一二首·其八十九
作者：释清远
朝代：宋

释迦世尊已成正觉，弥勒大士当来下生。老卢持过岭南，达磨携来东土。各谓度生已毕，我愿云周如何。六道四生犹在，土石诸山未殒。净妙国土不逢，为是愿力未充。为是业果难尽，为复别有道理。若不同床睡，焉知被底穿。
偈颂一一二首·其六三
作者：释清远
朝代：宋

𮭗𮭗鸟，守空池。
鱼从脚下过，𮭗𮭗总不知。
偈颂一一二首·其六十三
作者：释清远
朝代：宋

■■鸟，守空池。鱼从脚下过，■■总不知。
偈颂一一二首·其十三
作者：释清远
朝代：宋

台山路上，过客全稀。破灶堂前，感恩无地。雪埋庭柏，冰锁偃溪。虽在南方火炉头，不入他家齑瓮里。
偈颂一一二首·其十四
作者：释清远
朝代：宋

露柱多年出家，灯笼久已落发。佛殿坚持禁戒，三门近得休歇。大事本来平等无著，清凉满月度尽草木，丛林一似阳和齐发。
因法眼颂
作者：释清远
朝代：宋

呪咀毒药，形声之逆。
眼耳若通，本人何适。
根问本人何所适，涂割等平忘顺逆。
有为虽僞性常真，法法无依称善吉。
因法眼颂
作者：释清远
朝代：宋

咒咀毒药，形声之逆。眼耳若通，本人何适。根问本人何所适，涂割等平忘顺逆。有为虽伪性常真，法法无依称善吉。
偈
作者：释渊
朝代：宋

节近端午，乍晴乍雨。带累达磨眼睛，特地和泥合土。二祖不会承当，雪庭枉受辛苦。引得后代儿孙，各自开张门户。或放南山毒蛇，或作玄沙猛虎。雪峰连辊三毬，禾山一味打鼓。山僧检点将来，尽是葛藤露布。争如吃饭著衣，此外更无佛祖。阿嫂便是大哥妻，师姑元是女人做。
偈
作者：释渊
朝代：宋

节近端午，乍晴乍雨。
带累达磨眼睛，特地和泥合土。
二祖不会承当，雪庭枉受辛苦。
引得后代儿孙，各自开张门户。
或放南山毒蛇，或作玄沙猛虎。
雪峰连辊三毬，禾山一味打鼓。
山僧检点将来，尽是葛藤露布。
争如吃饭着衣，此外更无佛祖。
阿嫂便是大哥妻，师姑元是女人做。
偈
作者：释渊
朝代：宋

节近端午，乍晴乍雨。
带累达磨眼睛，特地和泥合土。
二祖不会承当。雪庭枉受辛苦。
引得后代儿孙。各自开张门户。
或放南山毒蛇，或作玄沙猛虎。
雪峰连辊三毬，禾山一味打鼓。
山僧检点将来，尽是葛藤露布。
争如吃饭著衣，此外更无佛祖。
职嫂便是大哥妻，师姑元是女人做。
偈
作者：释王大夫
朝代：宋

坛山裏，日何长。
青松岭，白云乡，吟鸟啼猿作道场。
散髪采薇歌又笑，从教人道野夫狂。
偈
作者：释王大夫
朝代：宋

坛山里，日何长。青松岭，白云乡，吟鸟啼猿作道场。散发采薇歌又笑，从教人道野夫狂。
偈颂九首·其三
作者：释玿
朝代：宋

云山偶尔遭攧，臂痛不可胜言。府教挥金办供，殷勤咨请谈禅。禅禅，不在拈槌竖拂，亦非作用周旋。不在扬眉瞬目，亦非文字语言。祇据现成公案，自然七方八圆。在云门得之，则曰一句三句。在法眼得之，则曰惟心法门。在沩仰得之，则曰父慈子孝。在临济得之，则曰三要三玄。在曹洞得之，则有偏正回互。在天下老和尚得之，则有问答机缘。在云山得之，则全提正令于人天之上。在府教学士得之，则致吾君于尧舜之前。在现前大众得之，则随宜应用。在太孺人黄氏得之，则生于忉利诸天。禅禅，绵绵密密，密密绵绵。渡水胡僧无膝裤，东村王老屋头穿。拈来一一中的，不妨似箭离弦。脱或踌躇拟议，迢迢十万八千。
偈颂九首·其三
作者：释玿
朝代：宋

云山偶尔遭攧，臂痛不可胜言。
府教挥金办供，殷勤咨请谈禅。
禅禅，不在拈槌竖拂，亦非作用周旋。
不在扬眉瞬目，亦非文字语言。
祇据现成公案，自然七方八圆。
在云门得之，则曰一句三句。
在法眼得之，则曰惟心法门。
在沩仰得之，则曰父慈子孝。
在临济得之，则曰三要三玄。
在曹洞得之，则有偏正回互。
在天下老和尚得之，则有问答机缘。
在云山得之，则全提正令于人天之上。
在府教学士得之，则致吾君于尧舜之前。
在现前大众得之，则随宜应用。
在太孺人黄氏得之，则生于忉利诸天。
禅禅，绵绵密密，密密绵绵。
渡水胡僧无膝裤，东村王老屋头穿。
拈来一一中的，不妨似箭离絃。
脱或踌躇拟议，迢迢十万八千。
偈颂九首·其四
作者：释玿
朝代：宋

语是谤，寂是诳。不语不寂，转增虚妄。春风吹落桃李花，淡烟疏雨笼青嶂。
偈颂九首·其四
作者：释玿
朝代：宋

语是谤，寂是诳。
不语不寂，转增虚妄。
春风吹落桃李花，淡烟疎雨笼青嶂。
颂古三十一首·其三〇
作者：释玿
朝代：宋

佛手驴脚生缘，生缘驴脚佛手。
李公醉倒街头，元是张公吃酒。
黄龙山裏老婆禅，恰似河阳新妇丑。
颂古三十一首·其三十
作者：释玿
朝代：宋

佛手驴脚生缘，生缘驴脚佛手。李公醉倒街头，元是张公吃酒。黄龙山里老婆禅，恰似河阳新妇丑。
颂古三十一首·其二一
作者：释玿
朝代：宋

曹山不如，花根本艷。
不如曹山，虎体元班。
江南地暖，塞北春寒。
一把柳丝收不得，和烟搭在玉阑干。
颂古三十一首·其二五
作者：释玿
朝代：宋

有主有宾，有礼有乐。
得失是非，如何摸索。
纔摸索，无上醍醐成毒药。
君不见大鹏展翼盖十洲，投窗之物空啾啾。
颂古三十一首·其二六
作者：释玿
朝代：宋

一人牙如剑树，一人口似血盆。
一拳还一踢，一踢报一拳。
亚竖摩酰顶门眼，不妨亲踏上头关。
颂古三十一首·其二十一
作者：释玿
朝代：宋

曹山不如，花根本艳。不如曹山，虎体元班。江南地暖，塞北春寒。一把柳丝收不得，和烟搭在玉阑干。
颂古三十一首·其二十五
作者：释玿
朝代：宋

有主有宾，有礼有乐。得失是非，如何摸索。才摸索，无上醍醐成毒药。君不见大鹏展翼盖十洲，投窗之物空啾啾。
颂古三十一首·其二十六
作者：释玿
朝代：宋

一人牙如剑树，一人口似血盆。一拳还一踢，一踢报一拳。亚竖摩醯顶门眼，不妨亲踏上头关。
颂古二首·僧问清平有漏无漏。
作者：释知昺
朝代：宋

笊篱木杓，钱买井索。
打瓦钻龟，徒劳卜度。
休卜度，麒麟只有一隻角。
颂古二首 其一 僧问清平有漏无漏。
作者：释知炳
朝代：宋

笊篱木杓，钱买井索。打瓦钻龟，徒劳卜度。休卜度，麒麟只有一只角。
颂古二首·僧问清平有漏无漏。
作者：释知炳
朝代：宋

笊篱木杓，钱买井索。打瓦钻龟，徒劳卜度。休卜度，麒麟只有一只角。狂狗逐块，瞎驴趁队。只许我知，不许你会。
偈二首·其一
作者：释礼
朝代：宋

夺不夺，纵有馀。临岐不分袂，富贵却萧疏。句里不曾舒慷慨，禹门先自透金鱼。
偈二首·其一
作者：释礼
朝代：宋

夺不夺，纵有余。
临岐不分袂，富贵却萧疏。
句裏不曾舒慷慨，禹门先自透金鱼。
偈三首
作者：释祖元
朝代：宋

有佛处不得住，踏著秤鎚硬似铁。
无佛处急走过，脚下草深三尺。
三千里外，逢人不得错举。
北斗挂须弥，棒头挑日月。
摘杨花，摘杨花，
眼里瞳人著绣鞋。
偈三首
作者：释祖元
朝代：宋

剔起灯来是火，历劫无明照破。归堂撞见圣僧，几乎当面蹉过。有佛处不得住，踏著秤锤硬似铁。无佛处急走过，脚下草深三尺。三千里外，逢人不得错举。北斗挂须弥，棒头挑日月。摘杨花，摘杨花，眼里瞳人著绣鞋。雁山枯木实头禅，不在尖新语句边。背手忽然摸得著，长鲸吞月浪滔天。
偈三首·其二
作者：释祖元
朝代：宋

有佛处不得住，踏著秤锤硬似铁。无佛处急走过，脚下草深三尺。三千里外，逢人不得错举。北斗挂须弥，棒头挑日月。摘杨花，摘杨花，眼里瞳人著绣鞋。
偈三首·其二
作者：释祖元
朝代：宋

有佛处不得住，踏着秤锤硬似铁。
无佛处急走过，脚下草深三尺。
三千里外，逢人不得错举。
北斗挂须弥，棒头挑日月。
摘杨花，摘杨花，眼裏瞳人着绣鞋。
偈颂四十二首·其一〇
作者：释祖先
朝代：宋

首夏初临，熏风乍扇。
急景如梭，万化千变。
惟有拄杖子，黑轮皴，没思算。
解道厨库揖僧堂，三门朝佛殿。
偈颂四十二首·其一七
作者：释祖先
朝代：宋

二千年前公案，今朝重为提撕。
同住大光明藏，无修无证无为，脑后依前欠一槌。
偈颂四十二首·其一二
作者：释祖先
朝代：宋

今朝五月端午，不用书符呪语。
只将者箇拄杖，用作降魔铁杵。
楚大夫活捉狞龙，张天师倒骑猛虎。
触翻东海鲤鱼，直得倾盆下雨。
偈颂四十二首·其三一
作者：释祖先
朝代：宋

大小雪窦，错下名言。
若人知得落着，许他吃着大虫胆。
偈颂四十二首·其三十一
作者：释祖先
朝代：宋

大小雪窦，错下名言。若人知得落著，许他吃著大虫胆。
偈颂四十二首·其三十四
作者：释祖先
朝代：宋

十五日已前明似镜，十五日已后黑如漆。正当十五日，莺迁乔木频频语，蝶恋芳丛对对飞。
偈颂四十二首·其三四
作者：释祖先
朝代：宋

十五日已前明似镜，十五日已后黑如漆。
正当十五日，鶑迁乔木频频语，蝶恋芳丛对对飞。
偈颂四十二首·其二九
作者：释祖先
朝代：宋

百不知，百不会。
似兀如痴，随羣逐隧，谁云赵璧无瑕颣。
偈颂四十二首·其二十九
作者：释祖先
朝代：宋

百不知，百不会。似兀如痴，随群逐隧，谁云赵璧无瑕颣。
偈颂四十二首·其五
作者：释祖先
朝代：宋

暑威尚炽，喜见新秋。潘阆倒骑驴子，梵志翻著袜头。堪悲堪笑，自唱自酬。有时乘好月，特地过沧洲。
偈颂四十二首·其五
作者：释祖先
朝代：宋

暑威尚炽，喜见新秋。
潘阆倒骑馿子，梵志翻着袜头。
堪悲堪笑，自唱自酬。
有时乘好月，特地过沧洲。
偈颂四十二首·其六
作者：释祖先
朝代：宋

大家共住吃茎齑，熟煮烂炊。粗餐易饱，细嚼难饥。泠淡没滋味，从来少人知，此意明明说向谁。
偈颂四十二首·其六
作者：释祖先
朝代：宋

大家共住吃茎虀，熟煮烂炊。
粗餐易饱，细嚼难饥。
泠淡没滋味，从来少人知，此意明明说向谁。
偈颂四十二首·其十
作者：释祖先
朝代：宋

首夏初临，薰风乍扇。急景如梭，万化千变。惟有拄杖子，黑轮皴，没思算。解道厨库揖僧堂，三门朝佛殿。
偈颂四十二首·其十七
作者：释祖先
朝代：宋

二千年前公案，今朝重为提撕。同住大光明藏，无修无證无为，脑后依前欠一槌。
偈颂四十二首·其十二
作者：释祖先
朝代：宋

今朝五月端午，不用书符咒语。只将者个拄杖，用作降魔铁杵。楚大夫活捉狞龙，张天师倒骑猛虎。触翻东海鲤鱼，直得倾盆下雨。
偈颂四十二首·其四二
作者：释祖先
朝代：宋

天上月圆，人间月半。
子细看来，从头错算。
姮娥昨夜失金鍼，撼动玉楼寻不见。
偈颂四十二首·其四十二
作者：释祖先
朝代：宋

天上月圆，人间月半。子细看来，从头错算。姮娥昨夜失金针，撼动玉楼寻不见。
戢庵居士持寿像求赞
作者：释祖先
朝代：宋

似僧有髮，似俗无尘。
淡默自处，惟德与邻。
曾向凤池亲圣训，更来鹿苑夺芳春。
戢庵居士持寿像求赞
作者：释祖先
朝代：宋

似僧有发，似俗无尘。淡默自处，惟德与邻。曾向凤池亲圣训，更来鹿苑夺芳春。
本禅人请赞
作者：释祖先
朝代：宋

学道不根，参禅莽卤。似恁趣向乖疏，如何传灯继祖。本禅画出人前，转见和泥合土。就中更有些子誵讹，焦尾大虫元来是虎。
本禅人请赞
作者：释祖先
朝代：宋

学道不根，参禅莽卤。
似恁趣向乖疎，如何传灯继祖。
本禅画出人前，转见和泥合土。
就中更有些子誵讹，焦尾大虫元来是虎。
偈三十五首·其一五
作者：释祖珍
朝代：宋

向上一路，千圣不传。
恁么明得，十万八千。
桃红李白蔷薇紫，问着春风总不知。
偈三十五首·其三一
作者：释祖珍
朝代：宋

心月孤圆，虚明洞透。
晓耀古辉今，丝毫不漏。
偈三十五首·其二五
作者：释祖珍
朝代：宋

青春已去，朱夏斯临。
放下横肩楖𣗖，宴坐古佛丛林。
荆山之璞不须觅，赤水之珠何用寻。
纵饶寻觅得，失却本来心。
偈三十五首·其十五
作者：释祖珍
朝代：宋

向上一路，千圣不传。恁么明得，十万八千。桃红李白蔷薇紫，问著春风总不知。
偈三首
作者：释祖珠
朝代：宋

不是心，不是佛，
不是物。沥尽野狐涎，
趯翻山鬼窟。平田浅草里，
露出焦尾大虫。太虚寥廓中，
放出辽天俊鹘。阿呵呵，
露风骨。等闲拈出从人前，
毕竟分明是何物。
偈三首·其二
作者：释祖珠
朝代：宋

不是心，不是佛，不是物。
沥尽野狐涎，趯翻山鬼窟。
平田浅草裏，露出焦尾大虫。
太虚寥廓中，放出辽天俊鹘。
阿呵呵，露风骨。
等闲拈出众人前，毕竟分明是何物。
偈三首·其二
作者：释祖珠
朝代：宋

不是心，不是佛，不是物。沥尽野狐涎，趯翻山鬼窟。平田浅草里，露出焦尾大虫。太虚寥廓中，放出辽天俊鹘。阿呵呵，露风骨。等闲拈出众人前，毕竟分明是何物。
偈三首·其一
作者：释祖瑃
朝代：宋

道无定乱，法离见知。言句相投，都无定义。自古龙门无宿客，至今鸟道绝行踪。欲会个中端的意，火里蝍蟟吞大虫。
偈三首·其一
作者：释祖瑃
朝代：宋

道无定乱，法离见知。
言句相投，都无定义。
自古龙门无宿客，至今鸟道绝行踪。
欲会箇中端的意，火裏蝍蟟吞大虫。
偈
作者：释祖觉
朝代：宋

一尘起，大地收。
一叶落，天下秋。
悬须弥于诸人鼻孔上，着大海于诸人眼睛中。
偈
作者：释祖觉
朝代：宋

一尘起，大地收。一叶落，天下秋。悬须弥于诸人鼻孔上，著大海于诸人眼睛中。
临济赞
作者：释祖钦
朝代：宋

眼生三角，头峭五岳，三遭瞎棒折馿腰。
一喝当空，星斗落错。
临济赞
作者：释祖钦
朝代：宋

眼生三角，头峭五岳，三遭瞎棒折驴腰。一喝当空，星斗落错。
了恩典座
作者：释祖钦
朝代：宋

十二时中，承谁恩力。俯仰折旋，不须外觅。著衣吃饭，一了便了。开眼天明，是谁不晓。大地沙门只眼睛，丈六金身一茎草。
了恩典座
作者：释祖钦
朝代：宋

十二时中，承谁恩力。
俯仰折旋，不须外觅。
着衣吃饭，一了便了。
开眼天明，是谁不晓。
大地沙门隻眼睛，丈六金身一茎草。
了明上人
作者：释祖钦
朝代：宋

了明明了，孤光皎皎。夜永月寒，云开天晓。二浙江山拄杖头，脱略根尘静悄悄。大明当空，无幽不照。如是行脚，行脚事了。百炼精金，由指而绕。
了明上人
作者：释祖钦
朝代：宋

了明明了，孤光皎皎。
夜永月寒，云开天晓。
二浙江山拄杖头，脱略根尘静悄悄。
大明当空，无幽不照。
如是行脚，行脚事了。
百炼精金，由指而遶。
偈颂一百二十三首
作者：释祖钦
朝代：宋

心是要，法是尘，
两种犹如镜上痕。镜已破，
法不存，疏影横斜水清浅，
暗香浮动月黄昏。
偈颂一百二十三首
作者：释祖钦
朝代：宋

有权有实，有照有用。
匆匆夏影将残，飒飒凉飚又动。
四时代谢，日月如流，
万法乘除，有无似梦。
独有老赵州，太惺惺，
复懞懂，却道萝蔔三斤重。
偈颂一百二十三首·其一〇八
作者：释祖钦
朝代：宋

动絃别曲，叶落知秋。
大千沙界，一举全收。
一毛头上师子，示现百亿毛头。
偈颂一百二十三首·其一一二
作者：释祖钦
朝代：宋

法逐心生，心随法变。心法双忘，千化万变。扇子？跳上三十三天，？著帝释鼻孔。盏子扑落地，楪子成七片。虽是一期方便，闻名不如见面。
偈颂一百二十三首·其一一二
作者：释祖钦
朝代：宋

法逐心生，心随法变。
心法双忘，千化万变。
扇子𨁝跳上三十三天，𡎺着帝释鼻孔。
盏子扑落地，楪子成七片。
虽是一期方便，闻名不如见面。
偈颂一百二十三首·其一一八
作者：释祖钦
朝代：宋

春风荡荡，春日熙熙。
花开笑面，柳展欢眉。
处处呢喃紫燕，声声睍睆黄鹂。
麻三斤，干屎橛，庭前柏树子，遮里见得，全理全事，无是无非。
坐断集云峰顶上，大家齐贺太平时。
偈颂一百二十三首·其一二〇
作者：释祖钦
朝代：宋

久雨忽晴，心光发明。
团团红日，寥寥太清。
非特好晒㫰，亦乃好经营。
下秧种粟，桑麻渐青，绿杨枝上晓鶑鸣。
长连床上，开单展钵，可煞现成。
偈颂一百二十三首·其一二一
作者：释祖钦
朝代：宋

至化无方，至德有光。
迟日江山丽，春风花草香。
玉壶影里劫春长，干坤独露堂堂。
偈颂一百二十三首·其一二三
作者：释祖钦
朝代：宋

进无前，退无后。
毫髮参差，便成窠臼。
八月二十五，洞山离查渡。
偈颂一百二十三首·其一二二
作者：释祖钦
朝代：宋

春山重重，夜雨蒙蒙。
长连床上，闭眉合眼，睡到晓钟。
心也空，法也空，不起第二念，坐断主人翁。
偈颂一百二十三首·其七〇
作者：释祖钦
朝代：宋

有权有实，有照有用。
匆匆夏影将残，飒飒凉飈又动。
四时代谢，日月如流，万法乘除，有无似梦。
独有老赵州，太惺惺，復懞懂，却道萝卜三斤重。
偈颂一百二十三首·其七七
作者：释祖钦
朝代：宋

露地白牛黑黑，是处寻他不得。
山青水绿，似有如无。
眼见耳闻，依稀彷佛。
全不顾时，蹄角却在。
纔动着时，踪由已没。
月下闲将短笛吹，风前休把长绳勒。
阿呵呵，也奇特，如今趁亦不去，自在东西南北。
偈颂一百二十三首·其七九
作者：释祖钦
朝代：宋

云影重重，山色蒙蒙。
天晴日出，柳绿花红。
云门大师扬下干屎橛，直得清香遍地，散为万物春风。
偈颂一百二十三首·其七六
作者：释祖钦
朝代：宋

晨朝吃粥，斋时吃饭，人人尽知有。
开单展钵，拈匙放筯，一一不借他人手。
偈颂一百二十三首·其七十
作者：释祖钦
朝代：宋

有权有实，有照有用。匆匆夏影将残，飒飒凉飙又动。四时代谢，日月如流，万法乘除，有无似梦。独有老赵州，太惺惺，复懞懂，却道萝卜三斤重。
偈颂一百二十三首·其七十七
作者：释祖钦
朝代：宋

露地白牛黑黑，是处寻他不得。山青水绿，似有如无。眼见耳闻，依稀彷佛。全不顾时，蹄角却在。才动著时，踪由已没。月下闲将短笛吹，风前休把长绳勒。阿呵呵，也奇特，如今趁亦不去，自在东西南北。
偈颂一百二十三首·其七十九
作者：释祖钦
朝代：宋

云影重重，山色濛濛。天晴日出，柳绿花红。云门大师飏下乾屎橛，直得清香遍地，散为万物春风。
偈颂一百二十三首·其七十六
作者：释祖钦
朝代：宋

晨朝吃粥，斋时吃饭，人人尽知有。开单展钵，拈匙放箸，一一不借他人手。
偈颂一百二十三首·其三七
作者：释祖钦
朝代：宋

年来年去，去来不动干坤。
岁旧岁新，新旧一般时节。
苍卞山风骨自露，太湖水彻底无波。
冷冷落落，哆哆和和。
门外雪消春水滑，庭前玉立桂婆娑。
偈颂一百二十三首·其三十七
作者：释祖钦
朝代：宋

年来年去，去来不动乾坤。岁旧岁新，新旧一般时节。苍卞山风骨自露，太湖水彻底无波。冷冷落落，哆哆和和。门外雪消春水滑，庭前玉立桂婆娑。
偈颂一百二十三首·其九
作者：释祖钦
朝代：宋

吹毛剑，嚙镞机，肘后符，顶门眼。
潭州城里起五千间寨屋，道林寺里借一百名夫。
你辈后生晚进，茄子瓠子，吃现成饭，知什么碗。
偈颂一百二十三首·其九
作者：释祖钦
朝代：宋

吹毛剑，啮镞机，肘后符，顶门眼。潭州城里起五千间寨屋，道林寺里借一百名夫。你辈后生晚进，茄子瓠子，吃现成饭，知什么碗。
偈颂一百二十三首·其九一
作者：释祖钦
朝代：宋

天寒人寒，五藴山头仔细看。
风动幡动，明眼人前休说梦。
偈颂一百二十三首·其九三
作者：释祖钦
朝代：宋

坐教直，猛着力。
提个狗子佛性无，万缘俱屏息。
似银山，如铁壁。
蓦然一拶粉碎，天地空，人境忘，寤寐如，死生一。
万别千差尽空寂。
偈颂一百二十三首·其九十一
作者：释祖钦
朝代：宋

天寒人寒，五蕴山头仔细看。风动幡动，明眼人前休说梦。
偈颂一百二十三首·其九十三
作者：释祖钦
朝代：宋

坐教直，猛著力。提个狗子佛性无，万缘俱屏息。似银山，如铁壁。蓦然一拶粉碎，天地空，人境忘，寤寐如，死生一。万别千差尽空寂。
偈颂一百二十三首·其二七
作者：释祖钦
朝代：宋

断臂立雪，负石踏碓。
取人心肝，克由尀耐。
护圣遮里，使不得你露面作窃，且退且退。
偈颂一百二十三首·其二三
作者：释祖钦
朝代：宋

一心三观，一句三玄。
曾无彼此，休分教禅。
迴途復妙也，枯木岩前差路。
穷渊极流兮，海底红尘亘天。
偈颂一百二十三首·其二十七
作者：释祖钦
朝代：宋

断臂立雪，负石踏碓。取人心肝，克由叵耐。护圣遮里，使不得你露面作窃，且退且退。
偈颂一百二十三首·其二十三
作者：释祖钦
朝代：宋

一心三观，一句三玄。曾无彼此，休分教禅。回途复妙也，枯木岩前差路。穷渊极流兮，海底红尘亘天。
偈颂一百二十三首·其五〇
作者：释祖钦
朝代：宋

松直棘曲，鳬短鹤长。
日移山影转，风送野花香。
偈颂一百二十三首·其五一
作者：释祖钦
朝代：宋

春雨溟蒙，春云叆叇。
忽然杲日当空，天不能遮，地不能载。
偈颂一百二十三首·其五三
作者：释祖钦
朝代：宋

进则撞头磕额，退则堕坑落壍。
动则犯手伤锋，佛法何曾梦见。
咄，莫道仰山今日无为人方便。
偈颂一百二十三首·其五十
作者：释祖钦
朝代：宋

松直棘曲，凫短鹤长。日移山影转，风送野花香。
偈颂一百二十三首·其五十一
作者：释祖钦
朝代：宋

春雨溟濛，春云叆叇。忽然杲日当空，天不能遮，地不能载。
偈颂一百二十三首·其五十三
作者：释祖钦
朝代：宋

进则撞头磕额，退则堕坑落堑。动则犯手伤锋，佛法何曾梦见。咄，莫道仰山今日无为人方便。
偈颂一百二十三首·其八一
作者：释祖钦
朝代：宋

插锹而立，去死十分。
拔锹便去，弄鬼精魂。
山鸟山花笑杀人，惭惶炷此一炉熏。
偈颂一百二十三首·其八九
作者：释祖钦
朝代：宋

九龙吐水，七步周行。
云门一棒打杀，正是摩顶授记。
葛藤枝蔓重生，从教徧地纵横。
偈颂一百二十三首·其八五
作者：释祖钦
朝代：宋

眼空东鲁，口吸西江。
机锋峻捷，不让老庞。
仰山遮裏别无禅道佛法，只有一口吹毛利剑凛凛如霜。
要为人剪除毛病，换骨洗肠。
长忆江南三月里，鹧鸪啼处百花香。
偈颂一百二十三首·其八六
作者：释祖钦
朝代：宋

高而无上，低而无下。
上下三指，彼此七马。
临济大师到此咬嚼不破，被黄蘗拄杖再三痛打。
偈颂一百二十三首·其八十一
作者：释祖钦
朝代：宋

插锹而立，去死十分。拔锹便去，弄鬼精魂。山鸟山花笑杀人，惭惶炷此一炉薰。
偈颂一百二十三首·其八十九
作者：释祖钦
朝代：宋

九龙吐水，七步周行。云门一棒打杀，正是摩顶授记。葛藤枝蔓重生，从教遍地纵横。
偈颂一百二十三首·其八十五
作者：释祖钦
朝代：宋

眼空东鲁，口吸西江。机锋峻捷，不让老庞。仰山遮里别无禅道佛法，只有一口吹毛利剑凛凛如霜。要为人剪除毛病，换骨洗肠。长忆江南三月里，鹧鸪啼处百花香。
偈颂一百二十三首·其八十六
作者：释祖钦
朝代：宋

高而无上，低而无下。上下三指，彼此七马。临济大师到此咬嚼不破，被黄檗拄杖再三痛打。
偈颂一百二十三首·其四
作者：释祖钦
朝代：宋

无解无结，犹是空中钉橛。有修有證，何异捕风捉月。
偈颂一百二十三首·其四
作者：释祖钦
朝代：宋

无解无结，犹是空中钉橛。
有修有证，何异捕风捉月。
偈颂一百二十三首·其四一
作者：释祖钦
朝代：宋

春日迟迟，绿暗红稀。
尀耐深山百舌，也学江南杜宇，声声报道不如归。
偈颂一百二十三首·其四十一
作者：释祖钦
朝代：宋

春日迟迟，绿暗红稀。叵耐深山百舌，也学江南杜宇，声声报道不如归。
偈颂一百二十三首·其四十四
作者：释祖钦
朝代：宋

有体有用，无正无偏。一法忽尔，万法亦然。麻三斤，乾屎橛，庭前柏树子，这里会得，不直半钱。
偈颂一百二十三首·其四四
作者：释祖钦
朝代：宋

有体有用，无正无偏。
一法忽尔，万法亦然。
麻三斤，干屎橛，庭前柏树子，这裏会得，不直半钱。
偈颂七十二首·其一五
作者：释祖钦
朝代：宋

寰中日月，量外干坤。
举起也千差万别，放下也不立纤尘。
偈颂七十二首·其三
作者：释祖钦
朝代：宋

玉树琼林，宝阶银阙。
皓若芦花，恍然明月。
直鈎垂钓，自有金鳞上鈎。
地平如掌，依旧七凹八凸。
偈颂七十二首·其三
作者：释祖钦
朝代：宋

玉树琼林，宝阶银阙。皓若芦花，恍然明月。直钩垂钓，自有金鳞上钩。地平如掌，依旧七凹八凸。
偈颂七十二首·其二六
作者：释祖钦
朝代：宋

箭锋相拄，机栝相投。
得人一马，还人一牛，更看靴裏轻轻动指头。
偈颂七十二首·其二十六
作者：释祖钦
朝代：宋

箭锋相拄，机栝相投。得人一马，还人一牛，更看靴里轻轻动指头。
偈颂七十二首·其六
作者：释祖钦
朝代：宋

三界惟心，万法惟识。譬如掷剑挥空，莫论及与不及。真不掩伪，曲不藏直。
偈颂七十二首·其六
作者：释祖钦
朝代：宋

三界惟心，万法惟识。
譬如掷剑挥空，莫论及与不及。
真不掩僞，曲不藏直。
偈颂七十二首·其十五
作者：释祖钦
朝代：宋

寰中日月，量外乾坤。举起也千差万别，放下也不立纤尘。
元觉上人
作者：释祖钦
朝代：宋

妙觉明浄，元无所觉。
如鄱阳湖，秋波不作。
亦若匡庐，云平月壑。
笠顶西风闲去来，拄杖头边空索索，打碎灵龟殻。
元觉上人
作者：释祖钦
朝代：宋

妙觉明净，元无所觉。如鄱阳湖，秋波不作。亦若匡庐，云平月壑。笠顶西风闲去来，拄杖头边空索索，打碎灵龟壳。
克圆上人
作者：释祖钦
朝代：宋

克期取證，功行已圆。湘南潭北，一月在天。五峰深处，万象皎然。相见不须抚背，痛与肋下三拳，掣风掣颠。
克圆上人
作者：释祖钦
朝代：宋

克期取证，功行已圆。
湘南潭北，一月在天。
五峰深处，万象皎然。
相见不须抚背，痛与肋下三拳，掣风掣颠。
啸岩居士请
作者：释祖钦
朝代：宋

湖山影裏，水月光中。
似我非我，朦朦胧胧。
两眼平生四海空。
啸岩居士请
作者：释祖钦
朝代：宋

湖山影里，水月光中。似我非我，朦朦胧胧。两眼平生四海空。
惠性上人
作者：释祖钦
朝代：宋

惠性忽通，差别无碍。
七纵八横，得大自在。
向微尘裏转浑身，影落五湖云水外。
问时人，会不会。
明白一句子，卞璧无瑕，骊珠绝颣。
惠性上人
作者：释祖钦
朝代：宋

惠性忽通，差别无碍。七纵八横，得大自在。向微尘里转浑身，影落五湖云水外。问时人，会不会。明白一句子，卞璧无瑕，骊珠绝颣。
惠洪上人
作者：释祖钦
朝代：宋

洪濛既判，惠然红日。天地开明，即心是佛。尘沙刹海，遍界发辉。一丝毫头，昧之不得。却须直下掀翻，休为知见所执。受用只此平常，更无玄妙奇特。若是衲僧门下，难免痛棒三十。目今且赠四藤，任便东西南北。回首集云峰，面前青突兀。
惠洪上人
作者：释祖钦
朝代：宋

洪蒙既判，惠然红日。
天地开明，即心是佛。
尘沙剎海，遍界发辉。
一丝毫头，昧之不得。
却须直下掀翻，休为知见所执。
受用只此平常，更无玄妙奇特。
若是衲僧门下，难免痛棒三十。
目今且赠四藤，任便东西南北。
回首集云峰，面前青突兀。
普义上人
作者：释祖钦
朝代：宋

云门普，赵州无。
二字一义，茄子落苏。
提起便会，直入圣贤阃域。
声前拟议，未免者也之乎。
且听端的下箇註脚，俱。
普义上人
作者：释祖钦
朝代：宋

云门普，赵州无。二字一义，茄子落苏。提起便会，直入圣贤阃域。声前拟议，未免者也之乎。且听端的下个注脚，俱。
智坦西堂请
作者：释祖钦
朝代：宋

大智洞明，大道坦平。生铁面具，不近人情。云峰日朗，雪谷雷鸣。激起曝腮焦尾，同跃天庭。
智坦西堂请
作者：释祖钦
朝代：宋

大智洞明，大道坦平。
生铁面具，不近人情。
云峯日朗，雪谷雷鸣。
激起曝腮焦尾，同跃天庭。
智远上人
作者：释祖钦
朝代：宋

智聪则远，机圆自转。似走盘珠，如万花苑。开落不在春秋，动静不滞去留。云悠悠，水悠悠。天外月如钩，雪峰衮出三个木毬。
智远上人
作者：释祖钦
朝代：宋

智聪则远，机圆自转。
似走盘珠，如万花苑。
开落不在春秋，动静不滞去留。
云悠悠，水悠悠。
天外月如鈎，雪峰衮出三箇木毬。
朝阳赞二首·其一
作者：释祖钦
朝代：宋

穴鼻针，无缝袄。
一綫红日头，联得似恰好。
朝阳赞二首·其一
作者：释祖钦
朝代：宋

穴鼻针，无缝袄。一线红日头，联得似恰好。
行坦上人
作者：释祖钦
朝代：宋

细行循循，大道坦坦。得处至要，用处至简。从上一千七百人，七纵八横，大机大用。肩上无过担片横版，顶门只具一只正眼。譬如斩一握丝，一斩俱斩，一切尽斩。
行坦上人
作者：释祖钦
朝代：宋

细行循循，大道坦坦。
得处至要，用处至简。
从上一千七百人，七纵八横，大机大用。
肩上无过担片横版，顶门只具一隻正眼。
譬如斩一握丝，一斩俱斩，一切尽斩。
观音赞二首
作者：释祖钦
朝代：宋

鳌翔海运，地迥天空。
一瓶净水，五浊恶风。
安得众生界具证圆通。
观音赞二首
作者：释祖钦
朝代：宋

鳌翔海运，地迥天空。一瓶净水，五浊恶风。安得众生界具證圆通。以耳返观，夜涛传别谷之声。以眼返听，甘露散垂杨之碧。所返既忘，观听亦寂。夫是之谓救苦慈悲愿力。
观音赞二首·其一
作者：释祖钦
朝代：宋

鰲翔海运，地迥天空。
一瓶浄水，五浊恶风。
安得众生界具证圆通。
观音赞二首·其一
作者：释祖钦
朝代：宋

鳌翔海运，地迥天空。一瓶净水，五浊恶风。安得众生界具證圆通。
觉初上人
作者：释祖钦
朝代：宋

灵觉之初，廓然太虚。
巘云平岳顶，海月照珊瑚。
描不如，画不如，咏不如，一段灵光今古无。
元是兜率桥头，三生藏裏夜明珠。
觉初上人
作者：释祖钦
朝代：宋

灵觉之初，廓然太虚。巘云平岳顶，海月照珊瑚。描不如，画不如，咏不如，一段灵光今古无。元是兜率桥头，三生藏里夜明珠。
觉圆居士请
作者：释祖钦
朝代：宋

妙觉圆明，离诸闻见。
纔涉安排，云遮日面。
若言即此是山僧，三尺竹篦如掣电，好好看方便。
觉圆居士请
作者：释祖钦
朝代：宋

妙觉圆明，离诸闻见。才涉安排，云遮日面。若言即此是山僧，三尺竹篦如掣电，好好看方便。
鱼篮妇赞二首
作者：释祖钦
朝代：宋

行步轻盈，梳装济楚。示大慈悲，救众生苦。智眼堪怜尽不明，只道篮中卖锦鳞。篮里清风，手头生活。要将鱼目换明珠，岂是慈悲菩萨。有智慧人，不消一劄。
鱼篮妇赞二首·其二
作者：释祖钦
朝代：宋

篮里清风，手头生活。要将鱼目换明珠，岂是慈悲菩萨。有智慧人，不消一劄。
鱼篮妇赞二首·其二
作者：释祖钦
朝代：宋

篮裏清风，手头生活。
要将鱼目换明珠，岂是慈悲菩萨。
有智慧人，不消一札。
偈
作者：释空
朝代：宋

十方无壁落，四面亦无门。净裸裸，赤洒洒，没可把。
偈
作者：释空
朝代：宋

十方无壁落，四面亦无门。
浄裸裸，赤洒洒，没可把。
偈二首
作者：释端裕
朝代：宋

德山入门便棒，多向皮袋里埋踪。临济入门便喝，总在声尘中出没。若是英灵衲子，直须足下风生，超越古今途辙。易填巨壑，难满漏卮。若有操持，了无难易。拈却大地，宽绰有馀。放出纤毫，碍塞无中。
偈二首·其一
作者：释端裕
朝代：宋

德山入门便棒，多向皮袋裏埋踪。
临济入门便喝，总在声尘中出没。
若是英灵衲子，直须足下风生，超越古今途辙。
偈二首·其一
作者：释端裕
朝代：宋

德山入门便棒，多向皮袋里埋踪。临济入门便喝，总在声尘中出没。若是英灵衲子，直须足下风生，超越古今途辙。
颂古十首·其九
作者：释端裕
朝代：宋

久雨不晴，云门道札。
阳乌奋羽翰，蛟龙缩鳞鬛。
为是时节，为是佛法。
一箭两垛谩猜量，眼裏瞳人眉搭飒。
颂古十首·其九
作者：释端裕
朝代：宋

久雨不晴，云门道劄。阳乌奋羽翰，蛟龙缩鳞鬣。为是时节，为是佛法。一箭两垛谩猜量，眼里瞳人眉搭飒。
偈
作者：释绍先
朝代：宋

团不聚，拨不散，日晒不干，水浸不烂。
等闲挂在太虚中，一任傍人冷眼看。
偈
作者：释绍先
朝代：宋

团不聚，拨不散，日晒不乾，水浸不烂。等闲挂在太虚中，一任傍人冷眼看。
代赞罗汉
作者：释绍昙
朝代：宋

古桧含烟，青山展画。题目分明，何须管带。待你炷得香来，鸣磬一下。蹉过了也。靠葛藤桩，握龟毛拂。绝学无为，黑山鬼窟。直饶瞥转机轮，眼里闻香，耳中观色。我且问，瓶内底是何物。
代赞罗汉·其二
作者：释绍昙
朝代：宋

靠葛藤桩，握龟毛拂。绝学无为，黑山鬼窟。直饶瞥转机轮，眼里闻香，耳中观色。我且问，瓶内底是何物。
代赞罗汉·其二
作者：释绍昙
朝代：宋

靠葛藤桩，握龟毛拂。
绝学无为，黑山鬼窟。
直饶瞥转机轮，眼裏闻香，耳中观色。
我且问，瓶内底是何物。
偈颂一百一十七首·其一〇
作者：释绍昙
朝代：宋

万迭青山，一溪寒水。
花禁冷叶红，草滴虚岚翠，无位真人祇者是。
不离当处当湛然，左右逢原无二体。
觑之瞎双眸，即之云万里。
祇如坚持汉节，贱卖生姜，妙悟水因，重光佛日。
偈颂一百一十七首·其一〇〇
作者：释绍昙
朝代：宋

跨弄蹄馿，住疎壁院，千古遗风今再见。
吞吐何须栗棘蓬，煅炼已成丹九转。
倾出瓶壶，寒光闪电，扶危妙在通权变。
偈颂一百一十七首·其一〇七
作者：释绍昙
朝代：宋

航海而来，面壁而坐。
未明直指单传，先被梁王勘破。
当门齿露风，隻履归何早。
熊耳峰前，纍纍荒草，至今惹得行人笑。
偈颂一百一十七首·其一〇九
作者：释绍昙
朝代：宋

贫苦芝峰，赏元宵节。
宴乐佳宾，将何铺设。
明挑海底灯，细剪亭前月。
打拍东山瓦皷歌，掤八剌札，乐有余，清不彻。
趣味森严，恰似赵州，曾到未到，吃杯杯茶，洞山生姜不改辣。
哑，不是知心向谁说。
偈颂一百一十七首·其一〇二
作者：释绍昙
朝代：宋

八月秋，何处热。
塞鴈来宾，井梧凋叶。
衲僧拄杖知时节，千里万里一条铁。
偈颂一百一十七首·其一〇五
作者：释绍昙
朝代：宋

䆉稏黄云，精神玉粒。
熟知稼穑人，着意勤收拾，已收拾，舂石坠腰，炊香满室。
客来唱曲贺丰年，抚髀清欢，莫嫌贫极。
偈颂一百一十七首·其一一三
作者：释绍昙
朝代：宋

五髻峰头，怨憎会苦。
热血相喷，重重染污。
箇样老妖魔，惭愧今朝死。
粗茶一瓯，粗香一炷，供养阿侬。
愿百劫千生，蓦札相逢，好眼看承，好心攀顾。
切莫重行巇险路，背后恐遭人指註。
偈颂一百一十七首·其一七
作者：释绍昙
朝代：宋

诸庄收敛，几样心肠。
忧风忧雨，忧旱忧荒。
刈禾镰虽云快利，要用处不犯锋铓。
策勋汗血，别甑炊香。
饭裏有沙如咬着，方知禾熟不临场。
偈颂一百一十七首·其一四
作者：释绍昙
朝代：宋

苦涩菖蒲茶，胶粘青蒻粽。
嗅着鼻头辛，咬得牙关肿。
佛病祖病蠲除，妖星怪星惊悚。
善才采药，扬在壁根。
天师书符，抗藏衣笼。
和盘掇出宴佳宾，山鸟山花欣然。
锦绣铺陈，笙簧品弄。
啰啰招，啰啰送，莫怪空疏，伏惟珍重。
偈颂一百一十七首·其七七
作者：释绍昙
朝代：宋

雨足龙闲，年丰民乐。
袖出刈禾镰，大地全收却。
归来十二峰前，别甑炊香，明玑满钵。
餵饱活衲僧，曲肱酣睡着。
佛法身心烂似泥，哑，医无药。
偈颂一百一十七首·其七五
作者：释绍昙
朝代：宋

放下着，莫妄想。
无孔铁锤，半斤八两。
面门抛掷，土旷人稀。
无业赵州元不会，凤林徒自说咤之。
偈颂一百一十七首·其七十七
作者：释绍昙
朝代：宋

雨足龙闲，年丰民乐。袖出刈禾镰，大地全收却。归来十二峰前，别甑炊香，明玑满钵。喂饱活衲僧，曲肱酣睡著。佛法身心烂似泥，哑，医无药。
偈颂一百一十七首·其七十五
作者：释绍昙
朝代：宋

放下著，莫妄想。无孔铁锤，半斤八两。面门抛掷，土旷人稀。无业赵州元不会，凤林徒自说吒之。
偈颂一百一十七首·其三〇
作者：释绍昙
朝代：宋

书载五云，绣添一线。
剥尽羣阴，天心復见。
惟有龟毛拂，今古无迁变。
松根石上笑谈空，切忌随他语脉转。
偈颂一百一十七首·其三三
作者：释绍昙
朝代：宋

扭碎东山鼻孔，牵断佛眼耳轮。
一等施呈毒手，腕头力重千钧。
饫饕法味，饱听圆音。
汉室威仪重復见，紫芝香散碧岩春。
偈颂一百一十七首·其三五
作者：释绍昙
朝代：宋

簸弄干坤，灵蛇在掌。
露刃含霜，阿谁近傍。
歼厥渠魁未得时，蛰龙护匣牢收抗。
还他道地，剑州与太阿无两样。
携来剪月亭前，共聚五湖禅流，拭目纵观，连声称赏。
偈颂一百一十七首·其三八
作者：释绍昙
朝代：宋

一点心灯，寒光灿烂。
今古长明，几人着眼。
诸方老冻脓，烧畬种粟，三呼三应，妙悟水因，眉间挂剑。
虽然列焰分辉，当暗中有明，当明中有暗。
而今拈出普请看，出格元宵，何妨赏翫。
偈颂一百一十七首·其三六
作者：释绍昙
朝代：宋

半夜逾城，六年栖雪。
饿得肠枯，冻得骨折。
那更见明星，两眼添重屑。
后代儿孙苦证羊，一年一度争饶舌。
正法眼藏，宜乎向这瞎馿边灭。
偈颂一百一十七首·其三十
作者：释绍昙
朝代：宋

书载五云，绣添一线。剥尽群阴，天心复见。惟有龟毛拂，今古无迁变。松根石上笑谈空，切忌随他语脉转。
偈颂一百一十七首·其三十三
作者：释绍昙
朝代：宋

扭碎东山鼻孔，牵断佛眼耳轮。一等施呈毒手，腕头力重千钧。饫饕法味，饱听圆音。汉室威仪重复见，紫芝香散碧岩春。
偈颂一百一十七首·其三十五
作者：释绍昙
朝代：宋

簸弄乾坤，灵蛇在掌。露刃含霜，阿谁近傍。歼厥渠魁未得时，蛰龙护匣牢收抗。还他道地，剑州与太阿无两样。携来剪月亭前，共聚五湖禅流，拭目纵观，连声称赏。
偈颂一百一十七首·其三十八
作者：释绍昙
朝代：宋

一点心灯，寒光灿烂。今古长明，几人著眼。诸方老冻脓，烧畬种粟，三呼三应，妙悟水因，眉间挂剑。虽然列焰分辉，当暗中有明，当明中有暗。而今拈出普请看，出格元宵，何妨赏玩。
偈颂一百一十七首·其三十六
作者：释绍昙
朝代：宋

半夜逾城，六年栖雪。饿得肠枯，冻得骨折。那更见明星，两眼添重屑。后代儿孙苦證羊，一年一度争饶舌。正法眼藏，宜乎向这瞎驴边灭。
偈颂一百一十七首·其九
作者：释绍昙
朝代：宋

国有世臣，伊周是则。神政冰清，忠谟鲠直。存方寸地子孙耕，黍稷非馨深种德。美则美矣，这争如何。巨辟十三华藏界，藏身无迹海腾波。
偈颂一百一十七首·其九
作者：释绍昙
朝代：宋

国有世臣，伊周是则。
神政冰清，忠谟鲠直。
存方寸地子孙耕，黍稷非馨深种德。
美则美矣，这争如何。
巨闢十三华藏界，藏身无迹海腾波。
偈颂一百一十七首·其九〇
作者：释绍昙
朝代：宋

今朝二月十五，黄面瞿昙灭度。
诸方挝皷声冤，尽是闲言长语。
一点涅槃心，无人知落处。
山花泪滴如红雨。
偈颂一百一十七首·其九一
作者：释绍昙
朝代：宋

久雨新晴，物情显焕。
蝶弄海棠阴，鶑啼杨柳岸。
声色纯真，不得一半。
堪笑灵云活眼睛，却被桃花换。
哑，瞎汉瞎汉。
偈颂一百一十七首·其九九
作者：释绍昙
朝代：宋

倾倒投子油瓶，拗折龙孙头角。
大鑪鞴裏烹煎，香透千岩万壑。
殷勤奉供昔年高卧白云僧，与无舌人从头咬嚼。
咬得着，鼓舞昇平，唱村田乐。
偈颂一百一十七首·其九十
作者：释绍昙
朝代：宋

今朝二月十五，黄面瞿昙灭度。诸方挝鼓声冤，尽是闲言长语。一点涅槃心，无人知落处。山花泪滴如红雨。
偈颂一百一十七首·其九十一
作者：释绍昙
朝代：宋

久雨新晴，物情显焕。蝶弄海棠阴，莺啼杨柳岸。声色纯真，不得一半。堪笑灵云活眼睛，却被桃花换。哑，瞎汉瞎汉。
偈颂一百一十七首·其九十九
作者：释绍昙
朝代：宋

倾倒投子油瓶，拗折龙孙头角。大炉鞴里烹煎，香透千岩万壑。殷勤奉供昔年高卧白云僧，与无舌人从头咬嚼。咬得著，鼓舞升平，唱村田乐。
偈颂一百一十七首·其二
作者：释绍昙
朝代：宋

你面黄，我面黑。是马是驴，各随业力。蓦劄相牵入草窠，鼻头香臭不争多。
偈颂一百一十七首·其二
作者：释绍昙
朝代：宋

你面黄，我面黑。
是马是馿，各随业力。
蓦札相牵入草窠，鼻头香臭不争多。
偈颂一百一十七首·其二〇
作者：释绍昙
朝代：宋

衲僧家，无本据。
暑退凉生，任情去住。
折拄杖，挑拨红尘堆裏人，破草鞋，踏断枯木岩前路。
无佛处，急赴过，有佛处，不得住。
捏聚大千无寸土，业风吹上十二峰。
来，徐徐向伊道，提鞋去。
偈颂一百一十七首·其二一
作者：释绍昙
朝代：宋

截流机，分泾渭。
清浊浅深，穷源倒底。
三脚馿子弄蹄行，踏过何曾沾着水。
芝峰家丑外扬，也是碓坊洿米。
低声低声，墙壁有耳。
座满江南客，何须唱鹧鸪。
偈颂一百一十七首·其二九
作者：释绍昙
朝代：宋

荆棘林，大火聚。
峭壁深阬，无栖泊处。
直饶伊瞥转一机，转得身，通得步。
瑞岩未敢轻相许，何故凤栖不在梧桐树。
偈颂一百一十七首·其二二
作者：释绍昙
朝代：宋

寒空书雁，破壁吟螀。
井梧翻叶，岩桂飘香。
无位真人，横拖倒拽，无地埋藏。
举世生盲人不识，分拏摸象恣猖狂。
徒劳香至子，历魏与游梁。
哑，鹊石何曾解放光。
偈颂一百一十七首·其二五
作者：释绍昙
朝代：宋

拄杖子，黑粼皴。
韬藏头角，枯槁身心。
刚被业风飘皷，忙忙入草寻人。
奔驰鸟道，簸弄馿唇。
湖海听闻齐掩耳，只宜藏拙古岩阴。
偈颂一百一十七首·其二六
作者：释绍昙
朝代：宋

万迭青山，一溪流水。
幽鸟绵蛮，烟萝锁翠。
瑞岩活计无多，徒挂傍人唇齿。
彻骨贫穷，熏天富贵。
一阵西风丹桂香。
二三子，吾无隠乎尔。
偈颂一百一十七首·其二十
作者：释绍昙
朝代：宋

衲僧家，无本据。暑退凉生，任情去住。折拄杖，挑拨红尘堆里人，破草鞋，踏断枯木岩前路。无佛处，急赴过，有佛处，不得住。捏聚大千无寸土，业风吹上十二峰。来，徐徐向伊道，提鞋去。
偈颂一百一十七首·其二十一
作者：释绍昙
朝代：宋

截流机，分泾渭。清浊浅深，穷源倒底。三脚驴子弄蹄行，踏过何曾沾著水。芝峰家丑外扬，也是碓坊洿米。低声低声，墙壁有耳。座满江南客，何须唱鹧鸪。
偈颂一百一十七首·其二十九
作者：释绍昙
朝代：宋

荆棘林，大火聚。峭壁深坑，无栖泊处。直饶伊瞥转一机，转得身，通得步。瑞岩未敢轻相许，何故凤栖不在梧桐树。
偈颂一百一十七首·其二十二
作者：释绍昙
朝代：宋

寒空书雁，破壁吟螀。井梧翻叶，岩桂飘香。无位真人，横拖倒拽，无地埋藏。举世生盲人不识，分拿摸象恣猖狂。徒劳香至子，历魏与游梁。哑，鹊石何曾解放光。
偈颂一百一十七首·其二十五
作者：释绍昙
朝代：宋

拄杖子，黑粼皴。韬藏头角，枯槁身心。刚被业风飘鼓，忙忙入草寻人。奔驰鸟道，簸弄驴唇。湖海听闻齐掩耳，只宜藏拙古岩阴。
偈颂一百一十七首·其二十六
作者：释绍昙
朝代：宋

万叠青山，一溪流水。幽鸟绵蛮，烟萝锁翠。瑞岩活计无多，徒挂傍人唇齿。彻骨贫穷，熏天富贵。一阵西风丹桂香。二三子，吾无隐乎尔。
偈颂一百一十七首·其二十四
作者：释绍昙
朝代：宋

凤宿龙巢，宸车苔辗。前不搆村，后不迭店。疑杀天下人，自疑犹未免。瞥转一机，星驰电捲。飞来峰刮地风寒，冷泉水滔天浪衮。死句翻成活句传，大冶精金经百鍊。哑，退耕师兄，能事云周，一死何憾。
偈颂一百一十七首·其二四
作者：释绍昙
朝代：宋

凤宿龙巢，宸车苔辗。
前不构村，后不迭店。
疑杀天下人，自疑犹未免。
瞥转一机，星驰电捲。
飞来峰刮地风寒，冷泉水滔天浪衮。
死句翻成活句传，大冶精金经百炼。
哑，退耕师兄，能事云周，一死何憾。
偈颂一百一十七首·其五
作者：释绍昙
朝代：宋

入微尘，含法界。
顶𩕳机，看脚下。
须弥灯王，冰消瓦解。
偈颂一百一十七首·其五
作者：释绍昙
朝代：宋

入微尘，含法界。顶？机，看脚下。须弥灯王，冰消瓦解。
偈颂一百一十七首·其五九
作者：释绍昙
朝代：宋

前宵剪月亭边，曲奏高山流水。
虽云狮子筋絃，品弄必资妙指，不落宫商人耸耳。
嘉州大像增百倍精神，荆溪老龙添十分活意。
正音将谓绝无闻，谁料郑声乱雅中，有此清弹尔。
惭愧惭愧。
偈颂一百一十七首·其五二
作者：释绍昙
朝代：宋

一点心灯，灵明炳焕。
去古来今，清光无间。
不同万斛金莲，惑乱痴人赏翫。
今朝上元节，拈出普请看。
拟议寻思，空华翳眼。
偈颂一百一十七首·其五十九
作者：释绍昙
朝代：宋

前宵剪月亭边，曲奏高山流水。虽云狮子筋弦，品弄必资妙指，不落宫商人耸耳。嘉州大像增百倍精神，荆溪老龙添十分活意。正音将谓绝无闻，谁料郑声乱雅中，有此清弹尔。惭愧惭愧。
偈颂一百一十七首·其五十二
作者：释绍昙
朝代：宋

一点心灯，灵明炳焕。去古来今，清光无间。不同万斛金莲，惑乱痴人赏玩。今朝上元节，拈出普请看。拟议寻思，空华翳眼。
偈颂一百一十七首·其八一
作者：释绍昙
朝代：宋

岩桂飘香，井梧凋叶。
活祖师机，重重漏洩。
见得分明眼似眉，道得完全舌如结。
诸人要知亲切句么，蒲团三月冷如冰，今朝稳坐，静听渠分说。
偈颂一百一十七首·其八八
作者：释绍昙
朝代：宋

兆应丰年，单明一色。
玉作楼台，银连巷陌。
新晴人喜贺元正，不识春山头併白。
偈颂一百一十七首·其八十一
作者：释绍昙
朝代：宋

岩桂飘香，井梧凋叶。活祖师机，重重漏泄。见得分明眼似眉，道得完全舌如结。诸人要知亲切句么，蒲团三月冷如冰，今朝稳坐，静听渠分说。
偈颂一百一十七首·其八十八
作者：释绍昙
朝代：宋

兆应丰年，单明一色。玉作楼台，银连巷陌。新晴人喜贺元正，不识春山头并白。
偈颂一百一十七首·其六五
作者：释绍昙
朝代：宋

书云开管宴，法轮食轮转。
觑之双眼盲，味之唾三嚥。
云门胡餠，谩自夸张，杨岐栗蓬，急须收卷。
露柱灯笼，春风满面。
偈颂一百一十七首·其六六
作者：释绍昙
朝代：宋

道德五千言，深明玄妙句。
云门一字关，截断横陈路。
十二峰前，危分险布。
唤醒惺惺石上瞌睡主人公，握手评论，掀眉笑语。
惊放寒梅一两花，漏洩先春，奔驰驿使。
哑，寻香逐臭人无数。
偈颂一百一十七首·其六十五
作者：释绍昙
朝代：宋

书云开管宴，法轮食轮转。觑之双眼盲，味之唾三咽。云门胡饼，谩自誇张，杨岐栗蓬，急须收卷。露柱灯笼，春风满面。
偈颂一百一十七首·其六十六
作者：释绍昙
朝代：宋

道德五千言，深明玄妙句。云门一字关，截断横陈路。十二峰前，危分险布。唤醒惺惺石上瞌睡主人公，握手评论，掀眉笑语。惊放寒梅一两花，漏泄先春，奔驰驿使。哑，寻香逐臭人无数。
偈颂一百一十七首·其六十四
作者：释绍昙
朝代：宋

一二三四五，六七八九十。梵语华言译不成，玉几重新添注解。字义炳然，无人领解。赖有同风知，点头道奇怪。彷彷佛佛，一似东山瓦鼓歌。腔调宛同，声无高下。彭八剌拶，未在未在。
偈颂一百一十七首·其六四
作者：释绍昙
朝代：宋

一二三四五，六七八九十。
梵语华言译不成，玉几重新添註解。
字义炳然，无人领解。
頼有同风知，点头道奇怪。
彷彷佛佛，一似东山瓦鼓歌。
腔调宛同，声无高下。
彭八剌拶，未在未在。
偈颂一百一十七首·其十
作者：释绍昙
朝代：宋

万叠青山，一溪寒水。花禁冷叶红，草滴虚岚翠，无位真人祇者是。不离当处当湛然，左右逢原无二体。觑之瞎双眸，即之云万里。祇如坚持汉节，贱卖生姜，妙悟水因，重光佛日。
偈颂一百一十七首·其十七
作者：释绍昙
朝代：宋

诸庄收敛，几样心肠。忧风忧雨，忧旱忧荒。刈禾镰虽云快利，要用处不犯锋铓。策勋汗血，别甑炊香。饭里有沙如咬著，方知禾熟不临场。
偈颂一百一十七首·其十四
作者：释绍昙
朝代：宋

苦涩菖蒲茶，胶粘青蒻粽。嗅著鼻头辛，咬得牙关肿。佛病祖病蠲除，妖星怪星惊悚。善才采药，飏在壁根。天师书符，抗藏衣笼。和盘掇出宴佳宾，山鸟山花欣然。锦绣铺陈，笙簧品弄。啰啰招，啰啰送，莫怪空疏，伏惟珍重。
偈颂一百一十七首·其四一
作者：释绍昙
朝代：宋

家在蓬莱，霓裾粲霞。
步虚声有节，观徼念无差。
护剑苍虬鸣宝匣，听琴瘦鹤倚庭花。
丹成九转，符扫群邪。
不负东林莲社约，乘轺来访竺僊家。
虎溪分未得，款吃赵州茶。
偈颂一百一十七首·其四二
作者：释绍昙
朝代：宋

祖父田园，积年荒废。
农不务耕，渔专讨利。
彻底掀翻自有人，去尽残芦并败苇。
鴈过长空，影沉寒水，字字声声说大义。
偈颂一百一十七首·其四六
作者：释绍昙
朝代：宋

秋阳肆酷，划地奔雷。
洗涤袢襟，喜而不寐。
懿德山王赠之以偈：大旱逢甘雨，他乡遇故知。
攧崖泉漱玉，尝稻雪翻匙。
咿呜咿，谁知艰棘际，復见太平时。
拄杖子，暗中闻得，手之舞之，足之蹈之。
暑退凉生前路活，化龙一跃出天池，赢得庞公笑展眉。
偈颂一百一十七首·其四十一
作者：释绍昙
朝代：宋

家在蓬莱，霓裾粲霞。步虚声有节，观徼念无差。护剑苍虬鸣宝匣，听琴瘦鹤倚庭花。丹成九转，符扫群邪。不负东林莲社约，乘轺来访竺仙家。虎溪分未得，款吃赵州茶。
偈颂一百一十七首·其四十二
作者：释绍昙
朝代：宋

祖父田园，积年荒废。农不务耕，渔专讨利。彻底掀翻自有人，去尽残芦并败苇。雁过长空，影沉寒水，字字声声说大义。
偈颂一百一十七首·其四十五
作者：释绍昙
朝代：宋

秋旸肆酷，秋暑炎蒸。不容鹅护雪，难保蜡人冰。一夏噇眠虚过了，秋风拈弄刈禾镰。有权有用，无党无偏。几个祖师头割了，立教凶岁变丰年。
偈颂一百一十七首·其四十六
作者：释绍昙
朝代：宋

秋阳肆酷，划地奔雷。洗涤袢襟，喜而不寐。懿德山王赠之以偈：大旱逢甘雨，他乡遇故知。攧崖泉漱玉，尝稻雪翻匙。咿呜咿，谁知艰棘际，复见太平时。拄杖子，暗中闻得，手之舞之，足之蹈之。暑退凉生前路活，化龙一跃出天池，赢得庞公笑展眉。
偈颂一百零二首
作者：释绍昙
朝代：宋

野客吟残，月岩水落。
坐断白云，死不再活。
只将宗镜鉴惟心，法眼重重添翳膜。
翳无药，光烁烁。
要识永明妙旨，更添香著。
偈颂一百零二首·其一〇〇
作者：释绍昙
朝代：宋

司南车，辘辘转。
务与冥行指迷，肯被傍人指点。
三脚馿却步不前，老杨歧恶殽难掩。
偈颂一百零二首·其一〇一
作者：释绍昙
朝代：宋

四十余年，白云高卧。
无端刺脑胶盆，日夜烹煎家火。
庄田淹没，与死为邻，屋舍倾颓，安身难保。
山僧冷地思量，不觉呵呵大笑。
定业难逃，何妨笑破。
頼有东村王老知，绕笆篱唱哩哩啰，何似大石调。
偈颂一百零二首·其一七
作者：释绍昙
朝代：宋

横该竖抹，古路封苔。
圣凡情尽，马腹馿胎。
不用闭门防俗客，爱闲能有几人来。
偈颂一百零二首·其一三
作者：释绍昙
朝代：宋

秋叶飘零，秋虫夜鸣。
色不是色，声不是声。
达磨九年会不得，急携隻履问归程。
偈颂一百零二首·其一三
作者：释绍昙
朝代：宋

薄福住山，浑无暇日。
忙时直是闲，缓处非常急。
驱园夫奴子，锄菜地，扫松行；指莫监杨团，拆东篱，补西壁。
眼前事乱如麻，脚跟下黑如漆。
蓦有箇汉出来道，长老何太区区，只向道，任是七佛祖师，亦无这箇消息。
偈颂一百零二首·其一二
作者：释绍昙
朝代：宋

地僻云深，秋高境寂。
堂户凄凉，无人面壁。
虽然，浄地上谁肯狼藉。
偈颂一百零二首·其一二
作者：释绍昙
朝代：宋

从上爪牙，千差万别。
截鹤续鳬，伤龟恕鼈。
拄杖子，不入这保社。
颟颟顸顸，跛跛挈挈。
有眼如盲，有舌如结。
静倚松根，憨眠不彻。
佛法从教烂似泥，不说不说。
偈颂一百零二首·其一四
作者：释绍昙
朝代：宋

撞烟楼，不知羞。
闢蟭螟眼，辊百花毬。
四七二三阿辘辘，不思万里有崖州。
偈颂一百零二首·其七
作者：释绍昙
朝代：宋

松粉飘香，麦鬚弄黄。
今朝春告别，无处觅行藏。
燕子知不迁义，深谈实相，对语雕梁。
见汝诸人不会，衔泥营故垒，飞过莫家塘。
偈颂一百零二首·其七
作者：释绍昙
朝代：宋

松粉飘香，麦须弄黄。今朝春告别，无处觅行藏。燕子知不迁义，深谈实相，对语雕梁。见汝诸人不会，衔泥营故垒，飞过莫家塘。
偈颂一百零二首·其七一
作者：释绍昙
朝代：宋

幕挂春烟，簟铺秋水。
高枕横眠，鼻雷聒耳。
烁石流金总不知，何须殿阁熏风至。
又谁管九十日种粟烧畬，说什么十三番悟明自己。
灼然是箇无惭愧，阎罗王倒退三千里。
偈颂一百零二首·其七三
作者：释绍昙
朝代：宋

人间万斛金莲，竞赏元宵佳节。
法华彻骨贫穷，斗胜不如斗劣。
室内一盏灯，灿灿心花发。
不夜光明照古今，见得分明，眼裏重添屑。
偈颂一百零二首·其七九
作者：释绍昙
朝代：宋

活鱍鱍，硬纠纠，明眼人觑不透。
刚被春山杜宇知，点血啼清昼。
临风𨁝跳撼坤维，馿前马后。
偈颂一百零二首·其七二
作者：释绍昙
朝代：宋

杨岐栗棘蓬，临际清凉树。
镢头无柄，正好栽培，版齿生毛，不妨吞吐。
一抽三，二添四，跛脚云门，干坤独步。
瞎人天眼分缁素。
偈颂一百零二首·其七十一
作者：释绍昙
朝代：宋

幕挂春烟，簟铺秋水。高枕横眠，鼻雷聒耳。烁石流金总不知，何须殿阁薰风至。又谁管九十日种粟烧畬，说什么十三番悟明自己。灼然是个无惭愧，阎罗王倒退三千里。
偈颂一百零二首·其七十三
作者：释绍昙
朝代：宋

人间万斛金莲，竞赏元宵佳节。法华彻骨贫穷，斗胜不如斗劣。室内一盏灯，灿灿心花发。不夜光明照古今，见得分明，眼里重添屑。
偈颂一百零二首·其七十九
作者：释绍昙
朝代：宋

活鱍鱍，硬纠纠，明眼人觑不透。刚被春山杜宇知，点血啼清昼。临风？跳撼坤维，驴前马后。
偈颂一百零二首·其七十二
作者：释绍昙
朝代：宋

杨岐栗棘蓬，临际清凉树。钁头无柄，正好栽培，版齿生毛，不妨吞吐。一抽三，二添四，跛脚云门，乾坤独步。瞎人天眼分缁素。
偈颂一百零二首·其三
作者：释绍昙
朝代：宋

人家竞赏元宵，佛陇百无一有。
管宴虽愧空疏，宾主不分新旧。
陇头月助放光明，谷口松编排节奏。
春风舞袖乐昇平，不知身在然灯后。
偈颂一百零二首·其三
作者：释绍昙
朝代：宋

人家竞赏元宵，佛陇百无一有。管宴虽愧空疏，宾主不分新旧。陇头月助放光明，谷口松编排节奏。春风舞袖乐升平，不知身在然灯后。
偈颂一百零二首·其三
作者：释绍昙
朝代：宋

震旦心宗，竺干正眼。
觌面当机，是非俱刬。
不落思惟透险崖，阶下汉。
偈颂一百零二首·其三
作者：释绍昙
朝代：宋

震旦心宗，竺乾正眼。觌面当机，是非俱刬。不落思惟透险崖，阶下汉。
偈颂一百零二首·其三〇
作者：释绍昙
朝代：宋

一不做，二不休。
得人一马，还人一牛。
岂不见临济三遭白棒，大愚肋下三拳痛𡎺，不共戴天雠。
休休，说着令人满面羞。
偈颂一百零二首·其三一
作者：释绍昙
朝代：宋

鼠窃竺干，身逃震旦。
合火分赃，儿孙无眼。
死款诸方不言，今朝佛垄分明断。
以何为据，看。
偈颂一百零二首·其三三
作者：释绍昙
朝代：宋

佛垄开炉，寒灰死火。
拨着星儿，弥天罪过。
笑倒嵩山破竈堕。
偈颂一百零二首·其三五
作者：释绍昙
朝代：宋

有一物，黑似漆，常在面门出入。
骑声盖色，妙密中险崖。
倒用逆施，险崖中妙密。
三世诸佛远之愈亲，白牯狸奴得之转失。
法华不惜眉毛，为汝当阳拈出。
夭夭矫矫，粼粼皴皴，将谓南山鳖鼻，却是天台楖𣗖。
偈颂一百零二首·其三十
作者：释绍昙
朝代：宋

一不做，二不休。得人一马，还人一牛。岂不见临济三遭白棒，大愚肋下三拳痛？，不共戴天雠。休休，说著令人满面羞。
偈颂一百零二首·其三十一
作者：释绍昙
朝代：宋

鼠窃竺乾，身逃震旦。合火分赃，儿孙无眼。死款诸方不言，今朝佛垄分明断。以何为据，看。
偈颂一百零二首·其三十三
作者：释绍昙
朝代：宋

佛垄开炉，寒灰死火。拨著星儿，弥天罪过。笑倒嵩山破灶堕。
偈颂一百零二首·其三十二
作者：释绍昙
朝代：宋

觌面当机，东涌西没。平地上险崖，惺惺中淈？。不是心，不是佛，不是物，贬向无生国。
偈颂一百零二首·其三十五
作者：释绍昙
朝代：宋

有一物，黑似漆，常在面门出入。骑声盖色，妙密中险崖。倒用逆施，险崖中妙密。三世诸佛远之愈亲，白牯狸奴得之转失。法华不惜眉毛，为汝当阳拈出。夭夭矫矫，粼粼皴皴，将谓南山鳖鼻，却是天台楖？。
偈颂一百零二首·其三十四
作者：释绍昙
朝代：宋

八月初，何处热。出门荒草离披，四壁寒蛩凄切。衲僧家眼里著得须弥山，耳里著得四大海。声色纯真，只得一橛。
偈颂一百零二首·其三四
作者：释绍昙
朝代：宋

八月初，何处热。
出门荒草离披，四壁寒蛩凄切。
衲僧家眼裏着得须弥山，耳裏着得四大海。
声色纯真，只得一橛。
偈颂一百零二首·其九
作者：释绍昙
朝代：宋

平如镜面，险似悬崖。
不容拟议，岂属安排。
闪电光中行活路，大悲院裏赴村斋。
偈颂一百零二首·其九
作者：释绍昙
朝代：宋

平如镜面，险似悬崖。不容拟议，岂属安排。闪电光中行活路，大悲院里赴村斋。
偈颂一百零二首·其九一
作者：释绍昙
朝代：宋

六用门头，力战争夺，鎗杀贼阵云横。
群魔窜入藕丝孔，竟挽天河洗甲兵。
凌烟阁就，汗血功成。
高枕圆蒲尘梦破，隔窗幽鸟话昇平。
灼然如是，千圣同盟。
诸禅德，若也脚跟浮逼逼，画堂立变铁围城。
偈颂一百零二首·其九七
作者：释绍昙
朝代：宋

觌体全彰，曾无覆藏。
蝉声集古寺，鸟影度寒塘。
眼裏无筋，偷观即瞎，耳中有窍，绝听何伤。
堪笑勤川孟八郎，不知诸佛出身处，错抟量。
熏风自南来，殿阁生微凉。
引得傍人斗热荒，鹊石何曾解放光。
偈颂一百零二首·其九三
作者：释绍昙
朝代：宋

住院恰周年，日夜荒忙杀。
园荒手自鉏，屋老身惊压。
费尽心神，百丑千拙。
翻思三条椽下，噇饭噇眠。
凡圣情空，心行处灭，赤条条地生涯别。
生涯别，羊头车子推明月。
偈颂一百零二首·其九九
作者：释绍昙
朝代：宋

墅里山前，一棚傀儡。
箇东箇西，或进或退。
打东山皷乐，断送及时。
着杨岐戏衫，编排合制。
虽由行主线牵抽，妙舞三台谁不会。
谁不会，喝彩一声，鸦飞鹊喙。
偈颂一百零二首·其九五
作者：释绍昙
朝代：宋

索寞芝峰，赏元宵节。
佳宾到来，如何铺设。
能挑海底灯，细剪山头月。
东山瓦皷歌，堋八剌札，不是知音向谁说。
偈颂一百零二首·其九十一
作者：释绍昙
朝代：宋

六用门头，力战争夺，鎗杀贼阵云横。群魔窜入藕丝孔，竟挽天河洗甲兵。凌烟阁就，汗血功成。高枕圆蒲尘梦破，隔窗幽鸟话升平。灼然如是，千圣同盟。诸禅德，若也脚跟浮逼逼，画堂立变铁围城。
偈颂一百零二首·其九十七
作者：释绍昙
朝代：宋

觌体全彰，曾无覆藏。蝉声集古寺，鸟影度寒塘。眼里无筋，偷观即瞎，耳中有窍，绝听何伤。堪笑勤川孟八郎，不知诸佛出身处，错抟量。薰风自南来，殿阁生微凉。引得傍人斗热荒，鹊石何曾解放光。
偈颂一百零二首·其九十三
作者：释绍昙
朝代：宋

住院恰周年，日夜荒忙杀。园荒手自锄，屋老身惊压。费尽心神，百丑千拙。翻思三条椽下，噇饭噇眠。凡圣情空，心行处灭，赤条条地生涯别。生涯别，羊头车子推明月。
偈颂一百零二首·其九十九
作者：释绍昙
朝代：宋

墅里山前，一棚傀儡。个东个西，或进或退。打东山鼓乐，断送及时。著杨岐戏衫，编排合制。虽由行主线牵抽，妙舞三台谁不会。谁不会，喝彩一声，鸦飞鹊喙。
偈颂一百零二首·其九十五
作者：释绍昙
朝代：宋

索寞芝峰，赏元宵节。佳宾到来，如何铺设。能挑海底灯，细剪山头月。东山瓦鼓歌，堋八剌札，不是知音向谁说。
偈颂一百零二首·其二〇
作者：释绍昙
朝代：宋

一坞耕樵，门扃绿萝。
富骄时少，贫乐时多。
妇摇机轧轧，儿弄口喎喎。
涧水松声交节奏，何似东山瓦皷歌。
偈颂一百零二首·其二三
作者：释绍昙
朝代：宋

出佛身血，破和合僧。
馿腮马颔，逞技矜能。
堪笑灵山儿戏剧，聚头争看蜡人冰。
偈颂一百零二首·其二五
作者：释绍昙
朝代：宋

有一物，无人识。
或在东南，或居西北。
破草鞋跟踏着，价重千金；折拄杖头挑来，分文不直。
识不识，吴地冬瓜，镇州萝卜。
偈颂一百零二首·其二八
作者：释绍昙
朝代：宋

地僻云深，秋高境寂。
堂户凄凉，无人面壁。
浄地上谁肯狼籍。
偈颂一百零二首·其二六
作者：释绍昙
朝代：宋

一月行空，千门赏玩。
自己光明，几人着眼。
马师父子尽力揩磨，不得一半。
诸人要见真月么，何似破漆碗。
偈颂一百零二首·其二十
作者：释绍昙
朝代：宋

一坞耕樵，门扃绿萝。富骄时少，贫乐时多。妇摇机轧轧，儿弄口喎喎。涧水松声交节奏，何似东山瓦鼓歌。
偈颂一百零二首·其二十三
作者：释绍昙
朝代：宋

出佛身血，破和合僧。驴腮马颔，逞技矜能。堪笑灵山儿戏剧，聚头争看蜡人冰。
偈颂一百零二首·其二十五
作者：释绍昙
朝代：宋

有一物，无人识。或在东南，或居西北。破草鞋跟踏著，价重千金；折拄杖头挑来，分文不直。识不识，吴地冬瓜，镇州萝卜。
偈颂一百零二首·其二十八
作者：释绍昙
朝代：宋

地僻云深，秋高境寂。堂户凄凉，无人面壁。净地上谁肯狼籍。
偈颂一百零二首·其二十六
作者：释绍昙
朝代：宋

一月行空，千门赏玩。自己光明，几人著眼。马师父子尽力揩磨，不得一半。诸人要见真月么，何似破漆碗。
偈颂一百零二首·其二十四
作者：释绍昙
朝代：宋

惟一坚密身，一切尘中现。老婆腰系紫纱裙，娇儿手把红罗扇。南岙东村，张坊李店。拜贺新年，春风满面。欢悰不觉语声高，惊落梅花一片两片三四片。
偈颂一百零二首·其二四
作者：释绍昙
朝代：宋

惟一坚密身，一切尘中现。
老婆腰繫紫纱裙，娇儿手把红罗扇。
南岙东村，张坊李店。
拜贺新年，春风满面。
欢悰不觉语声高，惊落梅花一片两片三四片。
偈颂一百零二首·其五〇
作者：释绍昙
朝代：宋

小小青山，丛丛翠竹。
野景无多，怡然纵目。
明觉老人，向独脱无依处。
闲坐解疏慵，为静胜所缚。
拄杖子，一夏同辙不同途。
见山不是山，居竹不见竹。
业识忙忙卒未休，忙中解唱阳春曲，欵乃一声山水绿。
偈颂一百零二首·其五一
作者：释绍昙
朝代：宋

正因二字得闻，鼠粪污一釜羹。
乳峰初无箇事，饱噇饭了闲行。
松门雨霁，苔径云横。
堤防平地上，着脚是深坑。
偈颂一百零二首·其五三
作者：释绍昙
朝代：宋

社燕催归，宾鸿欲返。
雪点白苹洲，锦铺红蓼岸。
虾蟆入汝鼻孔裏，毒蛇穿汝眼睛中。
偈颂一百零二首·其五九
作者：释绍昙
朝代：宋

野客吟残，中岩月落。
坐断白云，死不再活。
只将宗镜鑑惟心，法眼重重添翳膜。
翳无药，光烁烁。
要识永明妙旨，更添香着。
偈颂一百零二首·其五二
作者：释绍昙
朝代：宋

智与理冥，神与境会。
碎维摩床，断毗卢髻。
碧眼黄头着眼觑，百杂碎。
偈颂一百零二首·其五五
作者：释绍昙
朝代：宋

韩柳肺肠，苏黄骨髓。
点着禅衣，香风匝地。
七十二峰增秀气。
偈颂一百零二首·其五六
作者：释绍昙
朝代：宋

共饭江湖，何须晙斗。
含血喷人，先污其口。
结成不共戴天冤，句句无非是駡门。
偈颂一百零二首·其五十
作者：释绍昙
朝代：宋

小小青山，丛丛翠竹。野景无多，怡然纵目。明觉老人，向独脱无依处。闲坐解疏慵，为静胜所缚。拄杖子，一夏同辙不同途。见山不是山，居竹不见竹。业识忙忙卒未休，忙中解唱阳春曲，欸乃一声山水绿。
偈颂一百零二首·其五十一
作者：释绍昙
朝代：宋

正因二字得闻，鼠粪污一釜羹。乳峰初无个事，饱噇饭了闲行。松门雨霁，苔径云横。堤防平地上，著脚是深坑。
偈颂一百零二首·其五十三
作者：释绍昙
朝代：宋

社燕催归，宾鸿欲返。雪点白蘋洲，锦铺红蓼岸。虾蟆入汝鼻孔里，毒蛇穿汝眼睛中。
偈颂一百零二首·其五十九
作者：释绍昙
朝代：宋

野客吟残，中岩月落。坐断白云，死不再活。只将宗镜鉴惟心，法眼重重添翳膜。翳无药，光烁烁。要识永明妙旨，更添香著。
偈颂一百零二首·其五十二
作者：释绍昙
朝代：宋

智与理冥，神与境会。碎维摩床，断毗卢髻。碧眼黄头著眼觑，百杂碎。
偈颂一百零二首·其五十五
作者：释绍昙
朝代：宋

韩柳肺肠，苏黄骨髓。点著禅衣，香风匝地。七十二峰增秀气。
偈颂一百零二首·其五十六
作者：释绍昙
朝代：宋

共饭江湖，何须晙斗。含血喷人，先污其口。结成不共戴天冤，句句无非是骂门。
偈颂一百零二首·其五十四
作者：释绍昙
朝代：宋

借家传帝网丝，下公子仙鳌钓。捩转衲僧鼻头，撩拨诸方一笑。鲲化鹏飞总未知，推蓬对月平分破。却请维那，扬帆鼓棹。
偈颂一百零二首·其五十四
作者：释绍昙
朝代：宋

死柴头，无烟火。信口一吹，面门烁破。可怜龙门远知客礼首座。火炉头热血相喷，分争你我，笑倒嵩山破灶堕。
偈颂一百零二首·其五四
作者：释绍昙
朝代：宋

借家传帝网丝，下公子仙鳌钓。
捩转衲僧鼻头，撩拨诸方一笑。
鲲化鹏飞总未知，推蓬对月平分破。
却请维那，扬帆皷棹。
偈颂一百零二首·其五四
作者：释绍昙
朝代：宋

死柴头，无烟火。
信口一吹，面门烁破。
可怜龙门远知客礼首座。
火炉头热血相喷，分争你我，笑倒嵩山破竈堕。
偈颂一百零二首·其八
作者：释绍昙
朝代：宋

妙应群机，亨衢得路。浩浩尘中，如何辨主。辨得主，进退随宜，不妨去住。倒跨杨岐三脚驴，南北东西誇独步。
偈颂一百零二首·其八
作者：释绍昙
朝代：宋

妙应群机，亨衢得路。
浩浩尘中，如何辨主。
辨得主，进退随宜，不妨去住。
倒跨杨岐三脚馿，南北东西夸独步。
偈颂一百零二首·其八
作者：释绍昙
朝代：宋

父不慈，子恶毒。热血相喷，痛拳相？。不共戴天雠，推入阿鼻狱。此冤此恨与谁论，海月山云亦断魂。
偈颂一百零二首·其八
作者：释绍昙
朝代：宋

父不慈，子恶毒。
热血相喷，痛拳相𡎺。
不共戴天雠，推入阿鼻狱。
此冤此恨与谁论，海月山云亦断魂。
偈颂一百零二首·其八〇
作者：释绍昙
朝代：宋

拽转十二时，不与诸尘对。
饱和罗饭，瘦策闲嬉。
三箇成团，四箇作队。
向云坳磵曲，采蕨蕈煎茶，缕笋芹为脍。
弥勒不知，释迦不会。
刚被春风透密机，高林破晓鶑吟碎。
眼裏闻声，且居门外。
偈颂一百零二首·其八七
作者：释绍昙
朝代：宋

放下着，莫妄想。
无孔铁槌，半斤八两。
面门抛掷，土旷人稀。
堪笑赵州无业，一味凤林咤之。
偈颂一百零二首·其八九
作者：释绍昙
朝代：宋

鸩鸟毛，蛊毒水。
毒不伤人，何妨服饵。
只有这些儿，含毒喷人，深入骨髓。
三世诸佛畏之如兔见苍鹰，历代祖师远之如龙怖金翅。
唯有活衲僧，嗜之如鼎味，粉骨碎身犹未已。
贪他底，着他底。
佛也如何救得你。
偈颂一百零二首·其八二
作者：释绍昙
朝代：宋

路隔重湖，一尘不到。
片段白云，绵蛮幽鸟。
静倚石阑听，稳拂苔衣卧，此乐只应林下有，人间少。
衲僧家，眼裏着得须弥山，耳裏着得四大海，声色堆头，闲行闲坐，全身入荒草。
偈颂一百零二首·其八二
作者：释绍昙
朝代：宋

以大圆觉，为我伽蓝。
牛头向北，马头向南。
身心安居，平等性智。
背负须弥，无息肩地。
释迦老子，不善用心，掘窖埋人，无一箇出头得，只得短气。
瑞岩一众，善恶不思，机智俱泯。
青松白石，饱饭憨眠。
成龙昇天，成蛇窜草，一丝毫羁绊他不得。
凤雏自有冲霄志，肯学鹪鹩恋一枝。
偈颂一百零二首·其八十
作者：释绍昙
朝代：宋

拽转十二时，不与诸尘对。饱和罗饭，瘦策闲嬉。三个成团，四个作队。向云坳涧曲，采蕨蕈煎茶，缕笋芹为脍。弥勒不知，释迦不会。刚被春风透密机，高林破晓莺吟碎。眼里闻声，且居门外。
偈颂一百零二首·其八十七
作者：释绍昙
朝代：宋

放下著，莫妄想。无孔铁槌，半斤八两。面门抛掷，土旷人稀。堪笑赵州无业，一味凤林吒之。
偈颂一百零二首·其八十九
作者：释绍昙
朝代：宋

鸩鸟毛，蛊毒水。毒不伤人，何妨服饵。只有这些儿，含毒喷人，深入骨髓。三世诸佛畏之如兔见苍鹰，历代祖师远之如龙怖金翅。唯有活衲僧，嗜之如鼎味，粉骨碎身犹未已。贪他底，著他底。佛也如何救得你。
偈颂一百零二首·其八十二
作者：释绍昙
朝代：宋

以大圆觉，为我伽蓝。牛头向北，马头向南。身心安居，平等性智。背负须弥，无息肩地。释迦老子，不善用心，掘窖埋人，无一个出头得，只得短气。瑞岩一众，善恶不思，机智俱泯。青松白石，饱饭憨眠。成龙升天，成蛇窜草，一丝毫羁绊他不得。凤雏自有冲霄志，肯学鹪鹩恋一枝。
偈颂一百零二首·其八十二
作者：释绍昙
朝代：宋

路隔重湖，一尘不到。片段白云，绵蛮幽鸟。静倚石阑听，稳拂苔衣卧，此乐只应林下有，人间少。衲僧家，眼里著得须弥山，耳里著得四大海，声色堆头，闲行闲坐，全身入荒草。
偈颂一百零二首·其六
作者：释绍昙
朝代：宋

现成箇，见得到，行得到，说得到。
须弥灯王，狼籍不少。
偈颂一百零二首·其六
作者：释绍昙
朝代：宋

现成个，见得到，行得到，说得到。须弥灯王，狼籍不少。
偈颂一百零二首·其六三
作者：释绍昙
朝代：宋

威音前，咸淳后。
一箇黑粼皴，机发牢关透。
全身游戏生死园林，信脚踏翻圣凡窠臼。
笑释迦客梦未醒，耻弥勒藩篱未剖。
客梦醒，藩篱剖，贬入无何有。
偈颂一百零二首·其六五
作者：释绍昙
朝代：宋

觉城东际，小小丛林。
旃檀围绕，狮子嚬呻。
萝月四窗云万壑，见成一片祖师心。
眼裏无筋一世贫。
偈颂一百零二首·其六八
作者：释绍昙
朝代：宋

玉几山前，凌霄峰下。
热血嗔拳，做人话欛。
犀牛扇扬向他方，捋虎鬚拦胸便打。
一炷兜娄怨结成，贵买贱卖。
偈颂一百零二首·其六十三
作者：释绍昙
朝代：宋

威音前，咸淳后。一个黑粼皴，机发牢关透。全身游戏生死园林，信脚踏翻圣凡窠臼。笑释迦客梦未醒，耻弥勒藩篱未剖。客梦醒，藩篱剖，贬入无何有。
偈颂一百零二首·其六十五
作者：释绍昙
朝代：宋

觉城东际，小小丛林。旃檀围绕，狮子嚬呻。萝月四窗云万壑，见成一片祖师心。眼里无筋一世贫。
偈颂一百零二首·其六十八
作者：释绍昙
朝代：宋

玉几山前，凌霄峰下。热血嗔拳，做人话把。犀牛扇飏向他方，捋虎须拦胸便打。一炷兜娄怨结成，贵买贱卖。
偈颂一百零二首·其十七
作者：释绍昙
朝代：宋

横该竖抹，古路封苔。圣凡情尽，马腹驴胎。不用闭门防俗客，爱闲能有几人来。
偈颂一百零二首·其十三
作者：释绍昙
朝代：宋

秋叶飘零，秋虫夜鸣。色不是色，声不是声。达磨九年会不得，急携只履问归程。
偈颂一百零二首·其十三
作者：释绍昙
朝代：宋

薄福住山，浑无暇日。忙时直是闲，缓处非常急。驱园夫奴子，锄菜地，扫松行；指莫监杨团，拆东篱，补西壁。眼前事乱如麻，脚跟下黑如漆。蓦有个汉出来道，长老何太区区，只向道，任是七佛祖师，亦无这个消息。
偈颂一百零二首·其十二
作者：释绍昙
朝代：宋

地僻云深，秋高境寂。堂户凄凉，无人面壁。虽然，净地上谁肯狼藉。
偈颂一百零二首·其十二
作者：释绍昙
朝代：宋

从上爪牙，千差万别。截鹤续凫，伤龟恕鳖。拄杖子，不入这保社。颟颟顸顸，跛跛挈挈。有眼如盲，有舌如结。静倚松根，憨眠不彻。佛法从教烂似泥，不说不说。
偈颂一百零二首·其十四
作者：释绍昙
朝代：宋

撞烟楼，不知羞。辟蟭螟眼，辊百花毬。四七二三阿辘辘，不思万里有崖州。
偈颂一百零二首·其四
作者：释绍昙
朝代：宋

临崖挤人，恶语伤人。冤深潮海，嚼齿吞龈。哑，说著无非是恶心。
偈颂一百零二首·其四
作者：释绍昙
朝代：宋

临崖挤人，恶语伤人。
冤深潮海，嚼齿吞龈。
哑，说着无非是恶心。
偈颂一百零二首·其四一
作者：释绍昙
朝代：宋

雪峰辊毬，睦州担板。
展尽神通，构得一半。
那一半，戴嵩牛卧绿杨阴，韩干马嘶芳草岸。
偈颂一百零二首·其四九
作者：释绍昙
朝代：宋

洞庭七十二峰，飞雪一千余丈。
晨昏说法琅琅，谁谓卢公已往。
元不往，在这裏。
优昙火裏开，嗅着无香气。
偈颂一百零二首·其四九
作者：释绍昙
朝代：宋

三十二相，八十种好。
马颔馿腮，弥天罗过。
新法华，因甚刺脑入胶盆。
过在你，殃及我。
偈颂一百零二首·其四十一
作者：释绍昙
朝代：宋

雪峰辊毬，睦州担板。展尽神通，搆得一半。那一半，戴嵩牛卧绿杨阴，韩干马嘶芳草岸。
偈颂一百零二首·其四十九
作者：释绍昙
朝代：宋

三十二相，八十种好。马颔驴腮，弥天罗过。新法华，因甚刺脑入胶盆。过在你，殃及我。
偈颂一百零二首·其四十九
作者：释绍昙
朝代：宋

洞庭七十二峰，飞雪一千馀丈。晨昏说法琅琅，谁谓卢公已往。元不往，在这里。优昙火里开，嗅著无香气。
偈颂一百零四首
作者：释绍昙
朝代：宋

黄河清，圣人生。
体天行健，濬哲文明。
率土更新尧舜化，八荒无地著欢声。
偈颂一百零四首·其一〇
作者：释绍昙
朝代：宋

醭醭红尘，炎炎火聚。
着脚无踪，翻身有路。
去时山色惨愁容，归来幽鸟啼芳树。
不涉去来，如何吐露。
碧眼黄头总不知，问讯粼皴拄杖子，逢人不得错举。
偈颂一百零四首·其一〇二
作者：释绍昙
朝代：宋

寺踞千峰，十方同聚。
家贼难防，令人惊怖。
正法明王，怒髮衝冠。
作如是言休惊怖，侬家自有降魔杵。
粉碎髑髅，裂开肠肚。
热铁洋铜满满盛，鼻绳牵入泥犁去。
佛子将谓出家行菩提路，谁知反不如狼虎，累及七代先灵，生身父母。
号天血泪啼红雨，哑，怨恨凭谁诉。
偈颂一百零四首·其一〇五
作者：释绍昙
朝代：宋

地上翻瓢，眉间挂剑。
古道虽微，恶声难掩。
穷则通，通则变。
倒跨杨岐三脚馿，踏破山前祖父田园，一片两片，四五六七片。
偈颂一百零四首·其一一
作者：释绍昙
朝代：宋

八月秋，何处热，尽大地，一团铁。
衲僧家向南北东西，草鞋跟踏得裂，拄杖头挑得折。
蓦札相逢，德山棒，临济喝，百怪千妖，如何计结。
噁，邪法难扶，莫说莫说。
偈颂一百零四首·其一三
作者：释绍昙
朝代：宋

积癈未苏，连遭荒旱。
铁作心肠，也须寸断。
山僧自小不喜煎熬，幸遇中秋，何妨赏翫。
皓月流辉，觉天云散。
倒跨杨岐三脚馿，深村荒草闲行看。
光境俱忘，瞎干坤眼。
偈颂一百零四首·其一八
作者：释绍昙
朝代：宋

翳眼药，文武火。
用得亲，煨得过。
翠岩落尽眉毛眼愈明，乳窦烂却皮肤骨将槁。
家丑分明说向谁，握手松根忘汝我。
冷地思量，誾誾而笑。
曾陷迷魂八阵图，梦中惊入夔门道。
偈颂一百零四首·其一四
作者：释绍昙
朝代：宋

水牯牛，偏捩拗。
酷暑云林，恣情𨁝跳。
山前祖父田园，忍见离离荒草。
秋风正要及时耕，脱落鞭绳无鼻窍。
去住自如，收放在我。
牧笛声声送暮霞，故家深入千峰杳。
呜咿呜咿，莫教忘却来时道。
偈颂一百零四首·其七
作者：释绍昙
朝代：宋

雕梁燕语，乔木莺吟。秋田水足，麦岭云深。声色纯真浑声色，无端花擘祖师心。耳无轮，眼无筋。优游子圣外，阆荡拾花针。
偈颂一百零四首·其七
作者：释绍昙
朝代：宋

雕梁燕语，乔木鶑吟。
秋田水足，麦岭云深。
声色纯真浑声色，无端花擘祖师心。
耳无轮，眼无筋。
优游子圣外，阆荡拾花针。
偈颂一百零四首·其三
作者：释绍昙
朝代：宋

大觉无心，九峰饶舌。较短量长，家私漏泄。引惹平人入祸门，金刚脑后抽生铁。
偈颂一百零四首·其三
作者：释绍昙
朝代：宋

大觉无心，九峰饶舌。
较短量长，家私漏洩。
引惹平人入祸门，金刚脑后抽生铁。
偈颂一百零四首·其三〇
作者：释绍昙
朝代：宋

咸淳更号，立见昇平。
两朝圣化，四海欢声。
乳窦家贫开宴，用度非轻。
锦云山瀑帽，珠雪瀑悬缨。
步步寒花翠结，关关幽鸟琴清。
排当不知因底事，大众万福，庆贺元正。
偈颂一百零四首·其三七
作者：释绍昙
朝代：宋

二月十五，瞿昙灭度。
足示双趺，胸摩卍字。
山愁惨莫云，花泪啼红雨。
去年一次，今年一次，明年一次。
辄莫明年更明年百千年，年年一次。
狼籍涅槃心，此恨凭谁诉。
頼有粼皴拄杖子，牢记取。
偈颂一百零四首·其三三
作者：释绍昙
朝代：宋

春山青，春水绿，鸟弄笙簧，梅飘香玉。
具足清白梵行之相，声色纯真岂容攒簇。
听不足，观不足，一会灵山俨未分，断絃须是鸾胶续。
偈颂一百零四首·其三五
作者：释绍昙
朝代：宋

达磨眼睛，天台骨髓。
鈎锁连环，提掇不起。
提得起，湖头春水绿成纹，竹外清风来未已。
偈颂一百零四首·其三八
作者：释绍昙
朝代：宋

天地不仁，以万物为刍狗。
圣人不仁，以百姓为刍狗。
拄杖子不仁，以三世诸佛历代祖师四圣六凡为刍狗。
化育春阳煦妪前，摧残霜雪凭陵后。
截鹤续鳬，折衡剖斗。
力尽神疲困壁根，笑破他人口。
偈颂一百零四首·其三十
作者：释绍昙
朝代：宋

咸淳更号，立见升平。两朝圣化，四海欢声。乳窦家贫开宴，用度非轻。锦云山瀑帽，珠雪瀑悬缨。步步寒花翠结，关关幽鸟琴清。排当不知因底事，大众万福，庆贺元正。
偈颂一百零四首·其三十七
作者：释绍昙
朝代：宋

二月十五，瞿昙灭度。足示双趺，胸摩卐字。山愁惨莫云，花泪啼红雨。去年一次，今年一次，明年一次。辄莫明年更明年百千年，年年一次。狼籍涅槃心，此恨凭谁诉。赖有粼皴拄杖子，牢记取。
偈颂一百零四首·其三十三
作者：释绍昙
朝代：宋

春山青，春水绿，鸟弄笙簧，梅飘香玉。具足清白梵行之相，声色纯真岂容攒簇。听不足，观不足，一会灵山俨未分，断弦须是鸾胶续。
偈颂一百零四首·其三十五
作者：释绍昙
朝代：宋

达磨眼睛，天台骨髓。钩锁连环，提掇不起。提得起，湖头春水绿成纹，竹外清风来未已。
偈颂一百零四首·其三十八
作者：释绍昙
朝代：宋

天地不仁，以万物为刍狗。圣人不仁，以百姓为刍狗。拄杖子不仁，以三世诸佛历代祖师四圣六凡为刍狗。化育春阳煦妪前，摧残霜雪凭陵后。截鹤续凫，折衡剖斗。力尽神疲困壁根，笑破他人口。
偈颂一百零四首·其三十四
作者：释绍昙
朝代：宋

坐断白云，万机寝息。黄叶止啼，总不消得。闲倚危阑看瀑花，纵乾坤眼清无极。清无极，自谓太平僧，岂知尧舜力。
偈颂一百零四首·其三四
作者：释绍昙
朝代：宋

坐断白云，万机寝息。
黄叶止啼，总不消得。
闲倚危阑看瀑花，纵干坤眼清无极。
清无极，自谓太平僧，岂知尧舜力。
偈颂一百零四首·其九〇
作者：释绍昙
朝代：宋

落頼门风，大家撑拄。
量田底量田，种树底种树。
带雨扶犁绿野耕，和云荷镢千峰去。
有甚心情，管得南泉猫儿，赵州狗子，勘证平田婆，连累周家女。
棘林中有通天路，饱饭狂歌，閒行几步，脚头山色无重数。
偈颂一百零四首·其九七
作者：释绍昙
朝代：宋

鑑在机先，妙在转处。
碧眼胡儿，全无肯路，行一步是一步。
信脚错踏翻，大地无寸土。
业风吹上乳窦山，来点一杯茶，徐徐向伊道，提鞋去。
偈颂一百零四首·其九九
作者：释绍昙
朝代：宋

幕挂春烟，簟铺秋水。
高枕横眠，鼻雷聒耳。
烁石流金总不知，何须殿阁熏风至。
又谁管九十日种粟烧畬，说甚么十三番悟明自己。
灼然是箇无烦恼，阎家倒退三千里。
其或未然，莫道瓮中常有米。
偈颂一百零四首·其九十
作者：释绍昙
朝代：宋

落赖门风，大家撑拄。量田底量田，种树底种树。带雨扶犁绿野耕，和云荷钁千峰去。有甚心情，管得南泉猫儿，赵州狗子，勘證平田婆，连累周家女。棘林中有通天路，饱饭狂歌，閒行几步，脚头山色无重数。
偈颂一百零四首·其九十七
作者：释绍昙
朝代：宋

鉴在机先，妙在转处。碧眼胡儿，全无肯路，行一步是一步。信脚错踏翻，大地无寸土。业风吹上乳窦山，来点一杯茶，徐徐向伊道，提鞋去。
偈颂一百零四首·其九十九
作者：释绍昙
朝代：宋

幕挂春烟，簟铺秋水。高枕横眠，鼻雷聒耳。烁石流金总不知，何须殿阁薰风至。又谁管九十日种粟烧畬，说甚么十三番悟明自己。灼然是个无烦恼，阎家倒退三千里。其或未然，莫道瓮中常有米。
偈颂一百零四首·其二
作者：释绍昙
朝代：宋

鸩鸟毛，乌喙药。
毒无医，休动着。
轻动着，尽大地人，皮肤脱落。
偈颂一百零四首·其二
作者：释绍昙
朝代：宋

鸩鸟毛，乌喙药。毒无医，休动著。轻动著，尽大地人，皮肤脱落。
偈颂一百零四首·其二〇
作者：释绍昙
朝代：宋

小春纔过，冬至相催。
光阴驹过隙，鬚鬓雪成堆。
松根石上，槁木寒灰。
冻膝拥深霜树叶，禅心清点野桥梅。
唤起来打，更莫迟回。
蛰龙须奋跃，何待禹门雷。
偈颂一百零四首·其二一
作者：释绍昙
朝代：宋

干非上，坤非下。
一画先天，包含八卦。
推穷爻象，凶吉不分，说尽繫辞，疑难未解。
吉凶分，疑难解。
阿魏无真，水银无假。
偈颂一百零四首·其二九
作者：释绍昙
朝代：宋

柳条弓，蒿枝箭，射中虚空成两片。
狸奴白牯，雷厉风行。
碧眼黄头，星飞电卷，拟构珠林嚙镞机。
险。
偈颂一百零四首·其二十
作者：释绍昙
朝代：宋

小春才过，冬至相催。光阴驹过隙，须鬓雪成堆。松根石上，槁木寒灰。冻膝拥深霜树叶，禅心清点野桥梅。唤起来打，更莫迟回。蛰龙须奋跃，何待禹门雷。
偈颂一百零四首·其二十一
作者：释绍昙
朝代：宋

乾非上，坤非下。一画先天，包含八卦。推穷爻象，凶吉不分，说尽系辞，疑难未解。吉凶分，疑难解。阿魏无真，水银无假。
偈颂一百零四首·其二十九
作者：释绍昙
朝代：宋

柳条弓，蒿枝箭，射中虚空成两片。狸奴白牯，雷厉风行。碧眼黄头，星飞电卷，拟搆珠林啮镞机。险。
偈颂一百零四首·其五二
作者：释绍昙
朝代：宋

玉版阿师，锦綳稚子。
颖脱丛林，头角呈露。
参透油煎石磉盘，饱经鰲炼翻身去。
塞断咽喉，更须吞吐。
毗耶未识香来处。
偈颂一百零四首·其五六
作者：释绍昙
朝代：宋

一湖横陈，七峰环遶。
妙转玄枢，死生关破。
去何有偈，流水渡百滩，来本无言，疾风号万窍。
更问如何与若何，珍重便行。
髑髅前失照，断猿哭月千林晓。
偈颂一百零四首·其五十二
作者：释绍昙
朝代：宋

玉版阿师，锦绷稚子。颖脱丛林，头角呈露。参透油煎石磉盘，饱经鳌炼翻身去。塞断咽喉，更须吞吐。毗耶未识香来处。
偈颂一百零四首·其五十六
作者：释绍昙
朝代：宋

一湖横陈，七峰环绕。妙转玄枢，死生关破。去何有偈，流水渡百滩，来本无言，疾风号万窍。更问如何与若何，珍重便行。髑髅前失照，断猿哭月千林晓。
偈颂一百零四首·其五十四
作者：释绍昙
朝代：宋

云收麦垄，水足秋田。茧缲白雪，莺弄朱弦。无象太平还有象，蒉桴土鼓乐尧年。谁知声色里，心印是渠传。
偈颂一百零四首·其五四
作者：释绍昙
朝代：宋

云收麦垄，水足秋田。
茧缲白雪，鶑弄朱絃。
无象太平还有象，蒉桴土皷乐尧年。
谁知声色裏，心印是渠传。
偈颂一百零四首·其八
作者：释绍昙
朝代：宋

宿雨初晴，岚光翠滴。瀑泻悬崖，云笼怪石。无位真人，面门出入。净地上不许狼籍。
偈颂一百零四首·其八
作者：释绍昙
朝代：宋

宿雨初晴，岚光翠滴。
瀑泻悬崖，云笼怪石。
无位真人，面门出入。
浄地上不许狼籍。
偈颂一百零四首·其八三
作者：释绍昙
朝代：宋

未有清规，人能弘道。
纔涉典章，翻成机巧。
华屋春风锦绣围，草庐不见人高卧。
哑，刻粪为香，是谁之过。
偈颂一百零四首·其八九
作者：释绍昙
朝代：宋

凿透耳聋，板夹背伛。
只要医行，不管人苦。
拄杖子，不别时宜，强行直路。
大地羊肠遶棘林。
何处去。
偈颂一百零四首·其八六
作者：释绍昙
朝代：宋

瞿昙丑恶，临死犹多。
足下轮辐显露，胸前卍字揩磨。
抱桥澡洗，寄帽投河。
举世无人援手得，竟随残梦入无何。
偈颂一百零四首·其八十三
作者：释绍昙
朝代：宋

未有清规，人能弘道。才涉典章，翻成机巧。华屋春风锦绣围，草庐不见人高卧。哑，刻粪为香，是谁之过。
偈颂一百零四首·其八十九
作者：释绍昙
朝代：宋

凿透耳聋，板夹背伛。只要医行，不管人苦。拄杖子，不别时宜，强行直路。大地羊肠绕棘林。何处去。
偈颂一百零四首·其八十六
作者：释绍昙
朝代：宋

瞿昙丑恶，临死犹多。足下轮辐显露，胸前卐字揩磨。抱桥澡洗，寄帽投河。举世无人援手得，竟随残梦入无何。
偈颂一百零四首·其八十四
作者：释绍昙
朝代：宋

飘蓬四十馀年，梦绕晶然山路。才见广安军人，便忆破庵师祖。摵破碎沙盆，打动虾蟆鼓。惊落蛟龙虎兕威，知音不在频频举。
偈颂一百零四首·其八四
作者：释绍昙
朝代：宋

飘蓬四十余年，梦遶晶然山路。
才见广安军人，便忆破庵师祖。
摵破碎沙盆，打动虾蟆皷。
惊落蛟龙虎兕威，知音不在频频举。
偈颂一百零四首·其六
作者：释绍昙
朝代：宋

南山灿灿，白石烂烂。
觌当面机，瞎人天眼。
拄杖子，闻如是语，从定而起，向香积世界，乳窦峰前。
转法轮，抟香饭。
听之双耳聋，嗅之舌头烂。
何似杨岐栗棘蓬，秦时𨍏轹钻。
哑，仁义尽从贫处断。
偈颂一百零四首·其六
作者：释绍昙
朝代：宋

南山灿灿，白石烂烂。觌当面机，瞎人天眼。拄杖子，闻如是语，从定而起，向香积世界，乳窦峰前。转法轮，抟香饭。听之双耳聋，嗅之舌头烂。何似杨岐栗棘蓬，秦时？轹钻。哑，仁义尽从贫处断。
偈颂一百零四首·其六〇
作者：释绍昙
朝代：宋

巴南巴西，水流巴字。
古篆分明，心画显着。
游泳江湖四十年，与世同波无彼此。
朅来千丈岩前路，截流机透险崖句，辨龙蛇眼明今古。
何侣老赵州，略彴桥头，滴水丈波。
吃茶去。
偈颂一百零四首·其六一
作者：释绍昙
朝代：宋

社燕催归，宾鸿欲返。
雪点白苹洲，锦铺红蓼岸。
偈颂一百零四首·其六七
作者：释绍昙
朝代：宋

合水和泥，打成一片。
脱却胚腪，重加煅炼。
渗漏全无盖覆人，平地昇高乘快便。
若非众手出力扶持，心印蒙尘，光难发现。
美则美矣，只如古人道，明堂瓦插檐。
偈颂一百零四首·其六十
作者：释绍昙
朝代：宋

巴南巴西，水流巴字。古篆分明，心画显著。游泳江湖四十年，与世同波无彼此。朅来千丈岩前路，截流机透险崖句，辨龙蛇眼明今古。何侣老赵州，略彴桥头，滴水丈波。吃茶去。
偈颂一百零四首·其六十一
作者：释绍昙
朝代：宋

社燕催归，宾鸿欲返。雪点白蘋洲，锦铺红蓼岸。
偈颂一百零四首·其六十七
作者：释绍昙
朝代：宋

合水和泥，打成一片。脱却胚腪，重加煅炼。渗漏全无盖覆人，平地升高乘快便。若非众手出力扶持，心印蒙尘，光难发现。美则美矣，只如古人道，明堂瓦插檐。
偈颂一百零四首·其十
作者：释绍昙
朝代：宋

醭醭红尘，炎炎火聚。著脚无踪，翻身有路。去时山色惨愁容，归来幽鸟啼芳树。不涉去来，如何吐露。碧眼黄头总不知，问讯粼皴拄杖子，逢人不得错举。
偈颂一百零四首·其十一
作者：释绍昙
朝代：宋

八月秋，何处热，尽大地，一团铁。衲僧家向南北东西，草鞋跟踏得裂，拄杖头挑得折。蓦劄相逢，德山棒，临济喝，百怪千妖，如何计结。恶，邪法难扶，莫说莫说。
偈颂一百零四首·其十三
作者：释绍昙
朝代：宋

积癈未苏，连遭荒旱。铁作心肠，也须寸断。山僧自小不喜煎熬，幸遇中秋，何妨赏玩。皓月流辉，觉天云散。倒跨杨岐三脚驴，深村荒草闲行看。光境俱忘，瞎乾坤眼。
偈颂一百零四首·其十八
作者：释绍昙
朝代：宋

翳眼药，文武火。用得亲，煨得过。翠岩落尽眉毛眼愈明，乳窦烂却皮肤骨将槁。家丑分明说向谁，握手松根忘汝我。冷地思量，訚訚而笑。曾陷迷魂八阵图，梦中惊入夔门道。
偈颂一百零四首·其四一
作者：释绍昙
朝代：宋

黄河清，圣人生。
体天行健，浚哲文明。
率土更新尧舜化，八荒无地着欢声。
偈颂一百零四首·其四六
作者：释绍昙
朝代：宋

万本青松，后人标榜。
临济儿孙，当机不让。
千古清凉树荫人，法门梁栋真堪赏。
初莫学黄梅道者，贪传破钵盂，连累周家女。
无地着浑身空惆怅，丛林难免无根谤。
偈颂一百零四首·其四十一
作者：释绍昙
朝代：宋

黄河清，圣人生。体天行健，浚哲文明。率土更新尧舜化，八荒无地著欢声。
偈颂一百零四首·其四十三
作者：释绍昙
朝代：宋

父豩顽，子恶毒。热血相喷，嗔拳相𡎺。如风吹水自成纹，医得耳聋成瞎秃。冷地思量，笑不成哭。乳峰将底报深冤，捩鼻木。
偈颂一百零四首·其四十三
作者：释绍昙
朝代：宋

父豩顽，子恶毒。热血相喷，嗔拳相？。如风吹水自成纹，医得耳聋成瞎秃。冷地思量，笑不成哭。乳峰将底报深冤，捩鼻木。
偈颂一百零四首·其四十六
作者：释绍昙
朝代：宋

万本青松，后人标榜。临济儿孙，当机不让。千古清凉树荫人，法门梁栋真堪赏。初莫学黄梅道者，贪传破钵盂，连累周家女。无地著浑身空惆怅，丛林难免无根谤。
偈颂一百零四首·其四十四
作者：释绍昙
朝代：宋

活马骝，百十个。乳窦峰前，追风跳灶。杨岐三脚驴，尽力跂步不前；江西千里驹，奋鬣追踪不到。更饶伊象头檀特，九十六种，见鞭影而行，蹶蹄不少。未奏沙场汗血功，便思嚼啮天闲草。好则甚好，明觉老人笑须绝倒。
偈颂一百零四首·其四四
作者：释绍昙
朝代：宋

活马骝，百十箇。
乳窦峰前，追风跳竈。
杨岐三脚馿，尽力跂步不前；江西千里驹，奋鬣追踪不到。
更饶伊象头檀特，九十六种，见鞭影而行，蹶蹄不少。
未奏沙场汗血功，便思嚼嚙天闲草。
好则甚好，明觉老人笑须绝倒。
六言山居
作者：释绍昙
朝代：宋

野菜花飞胡蝶，古藤枝挂清猿。闲倚柴门看倦，枕肱高卧云根。积雪封无过路，乱云堆满空庭。我也谁能扫得，掩关且读残经。盘石新封翠藓，破龛重绕青萝。唤起惊回残梦，月筛林影婆娑。粉芋头煨软火，懒黄菁煮沙瓶。饭后乌藤用事，小奚忙启岩扃。石涧霜凝松粉，竹篱雪点梅肤。春到山家日远，愧贫管领全无。晓径旋除榛翳，午厨要款邻僧。童子扫云归晚，忍饥趁□娇藤。香雾晓垂帘幕，幽禽春弄笙簧。谁料贫无一物，迩来富敌君王。两耳炉焚柏子，一拳不养菖蒲。客至莫谈尘事，略寒温外跏趺。得失心无半点，圣凡机裂千差。终日山禽聚集，且无个去衔花。香醉人寻梅坞，马嘶声度云坳。急把柴门深掩，从教小外推敲。
六言山居·其六
作者：释绍昙
朝代：宋

晓径旋除榛翳，午厨要款邻僧。童子扫云归晚，忍饥趁□娇藤。
六言山居·其六
作者：释绍昙
朝代：宋

晓径旋除榛翳，午厨要款隣僧。
童子扫云归晚，忍饥趁□娇藤。
出山相赞
作者：释绍昙
朝代：宋

六年雪冻不死，见明星便说悟。走出山来一窖无，被人唤作赤须胡。
出山相赞
作者：释绍昙
朝代：宋

六年雪冻不死，见明星便说悟。
走出山来一窖无，被人唤作赤鬚胡。
别山和尚赞
作者：释绍昙
朝代：宋

严冷面皮，软顽肠肚。对同参唱菩萨蛮，与行家说无义语。纵苍鹰搏物机，辟狮子翻身路。医衲僧病下天王补心圆，移睹史宫换长庚大火聚。虽潜行密用处鹘眼迷踪，点捡将来也是果州饭布。
别山和尚赞
作者：释绍昙
朝代：宋

严冷面皮，软顽肠肚。
对同参唱菩萨蛮，与行家说无义语。
纵苍鹰搏物机，闢狮子翻身路。
医衲僧病下天王补心圆，移覩史宫换长庚大火聚。
虽潜行密用处鹘眼迷踪，点捡将来也是果州饭布。
吕洞宾见黄龙图赞
作者：释绍昙
朝代：宋

铛煮乾坤，粟藏世界。纵得长生，终成败坏。不是黄龙盖覆伊，太阿补履岂如锥。
吕洞宾见黄龙图赞
作者：释绍昙
朝代：宋

铛煮干坤，粟藏世界。
纵得长生，终成败坏。
不是黄龙盖覆伊，太阿补履岂如锥。
团栾说无上话图赞
作者：释绍昙
朝代：宋

夙世冤憎，聚头合脑。面面相看，说个甚么。低声切莫使人知，竹石无情须笑倒。
团栾说无上话图赞
作者：释绍昙
朝代：宋

夙世冤憎，聚头合脑。
面面相看，说箇甚么。
低声切莫使人知，竹石无情须笑倒。
大慧禅师赞
作者：释绍昙
朝代：宋

薰风南来，凉生殿阁。诸佛出身，开口即错。错错，赢得衡梅十七年，驴前马后无归著。
大慧禅师赞
作者：释绍昙
朝代：宋

熏风南来，凉生殿阁。
诸佛出身，开口即错。
错错，赢得衡梅十七年，馿前马后无归着。
天台三隐赞
作者：释绍昙
朝代：宋

门钩弗解开扃，苕帚不能扫地。解说杜撰文书，背后有人切齿。将谓寒山听信他，不知笑里暗藏刀。
天台三隠赞
作者：释绍昙
朝代：宋

门鈎弗解开扃，苕箒不能扫地。
解说杜撰文书，背后有人切齿。
将谓寒山听信他，不知笑裏暗藏刀。
小师写真请赞
作者：释绍昙
朝代：宋

眉似帚粗，面如漆墨。人道慈悲，谁知恶毒。蒿篱关猛虎，宽处有威。笔管养苍龙，直中藏曲。喜臧仓沮，不遇鲁侯。忍伯夷饥，不食周粟。
小师写真请赞
作者：释绍昙
朝代：宋

眉似箒粗，面如漆墨。
人道慈悲，谁知恶毒。
蒿篱关猛虎，宽处有威。
笔管养苍龙，直中藏曲。
喜臧仓沮，不遇鲁侯。
忍伯夷饥，不食周粟。
居士看日灵照先化去图赞
作者：释绍昙
朝代：宋

这豆娘儿，短头折脚。
弄鬼精魂，搀先一着。
看日庞公监本獃，深深好与一坑埋。
居士看日灵照先化去图赞
作者：释绍昙
朝代：宋

这豆娘儿，短头折脚。弄鬼精魂，搀先一著。看日庞公监本呆，深深好与一坑埋。
布袋赞
作者：释绍昙
朝代：宋

内院不肯安店，长汀分甘落泊。拄杖不解拈提，布袋徒然倚托。肚中计较百般，要睡何曾睡著。睡得著，铁奉化人须软脚。
布袋赞
作者：释绍昙
朝代：宋

内院不肯安店，长汀分甘落泊。
拄杖不解拈提，布袋徒然倚託。
肚中计较百般，要睡何曾睡着。
睡得着，铁奉化人须软脚。
布袋赞
作者：释绍昙
朝代：宋

破布囊，无一窖。
靠着便憨眠，全不知天晓。
若言弥勒分身，你且莫来謼我。
布袋赞
作者：释绍昙
朝代：宋

破布囊，无一窖。靠著便憨眠，全不知天晓。若言弥勒分身，你且莫来謼我。
布袋赞·其一
作者：释绍昙
朝代：宋

驮布袋，放痴憨。回头一笑，捏怪千般。走遍长汀人不识，诳言弥勒示人间。
布袋赞·其一
作者：释绍昙
朝代：宋

驮布袋，放痴憨。
回头一笑，捏怪千般。
走徧长汀人不识，诳言弥勒示人间。
布袋赞·其一
作者：释绍昙
朝代：宋

臭布囊，有甚底。才倚靠，便瞌睡。不知何日下生，屈数尚馀一指。浣盆浣盆，我识得你。
布袋赞·其一
作者：释绍昙
朝代：宋

臭布囊，有甚底。
才倚靠，便瞌睡。
不知何日下生，屈数尚余一指。
浣盆浣盆，我识得你。
布袋赞·其三
作者：释绍昙
朝代：宋

杖挑布袋，冷笑訚訚。肚皮无窖，眼里无筋，走长汀等个人。败阙了也，贼精贼精。
布袋赞·其三
作者：释绍昙
朝代：宋

杖挑布袋，冷笑誾誾。
肚皮无窖，眼裏无筋，走长汀等个人。
败阙了也，贼精贼精。
布袋赞·其二
作者：释绍昙
朝代：宋

驮布袋，笑訚訚。智无一两，肉重千斤，转脑回头等个人。率陀归路远，满面是埃尘。
布袋赞·其二
作者：释绍昙
朝代：宋

驮布袋，笑誾誾。
智无一两，肉重千斤，转脑回头等个人。
率陀归路远，满面是埃尘。
庞婆报儿儿即倚锄立化图赞
作者：释绍昙
朝代：宋

小姝先行，老爷踵去。无意奔丧，急寻死路。哭煞孤孀这老娘，钁头边事难分付。
庞婆报儿儿即倚锄立化图赞
作者：释绍昙
朝代：宋

小姝先行，老爷踵去。
无意奔丧，急寻死路。
哭煞孤孀这老娘，镢头边事难分付。
待月赞
作者：释绍昙
朝代：宋

破故纸堆钻不透，可怜业识日茫茫。末梢一段无分晓，犹待虾蟆口放光。末后句，如何举。眨得眼来，月圆当户。何曾知落处。末后句，忒分晓。眼无筋，觑不破。觑得破，心月孤圆，千差一照。
慈林讲师顶相
作者：释绍昙
朝代：宋

气宇兮春温，风标兮凛然。
律虎出林兮，裂破开遮持犯。
经龙搅海兮，探穷顿渐偏圆。
句法清新兮，吟彻山庄梅竹。
胸襟妙藴兮，包罗丘壑风烟。
友缙绅兮，非权门炙手。
荷佛法兮，思重负赪肩。
煨芋香兮，无心收涕。
卧云深兮，岂意朝天。
邈真容兮，明镜绘像。
付箕裘兮，神珠藏渊。
夫是之谓慈林克家之子，真鸾胶而续絃者也。
慈林讲师顶相
作者：释绍昙
朝代：宋

气宇兮春温，风标兮凛然。律虎出林兮，裂破开遮持犯。经龙搅海兮，探穷顿渐偏圆。句法清新兮，吟彻山庄梅竹。胸襟妙蕴兮，包罗丘壑风烟。友缙绅兮，非权门炙手。荷佛法兮，思重负赪肩。煨芋香兮，无心收涕。卧云深兮，岂意朝天。邈真容兮，明镜绘像。付箕裘兮，神珠藏渊。夫是之谓慈林克家之子，真鸾胶而续弦者也。